**Ceturkšņa nacionālo kontu uzskaite**

Ceturkšņa nacionālo kontu avoti un metodes Latvijai

Nobeiguma ziņojums

2020. gada janvāris

Saturs

[Saīsinājumu un akronīmu saraksts 4](#_Toc73461222)

[Ievads 6](#_Toc73461223)

[1. Ceturkšņa kontu sistēmas pārskats 7](#_Toc73461224)

[1.1. Organizācija un institucionālā sistēma 7](#_Toc73461225)

[1.2. Publicēšanas grafiks, revīzijas politika un CNK izplatīšana 8](#_Toc73461226)

[1.3. CNK apkopošanas pieeja 8](#_Toc73461227)

[1.4. Līdzsvarošana, etalonpieskaņošana un citas saskaņošanas procedūras 9](#_Toc73461228)

[1.5. Apjoma novērtējumi 9](#_Toc73461229)

[1.6. Kalendārā un sezonālā koriģēšana 10](#_Toc73461230)

[1.7. Papildu informācija 10](#_Toc73461231)

[2. Publicēšanas grafiks, revīzijas politika un CNK izplatīšana 10](#_Toc73461232)

[2.1. Izplatīšanas politika 10](#_Toc73461233)

[2.2. Publicētais saturs 11](#_Toc73461234)

[2.3. Īpaša datu nosūtīšana 12](#_Toc73461235)

[2.4. Metadatu politika 13](#_Toc73461236)

[3. Vispārējā CNK apkopošanas pieeja 13](#_Toc73461237)

[3.1. CNK sistēmas vispārīgā arhitektūra 13](#_Toc73461238)

[3.2. Līdzsvarošana, etalonpieskaņošana un citas saskaņošanas procedūras 15](#_Toc73461239)

[3.2.1. Ceturkšņa IKP līdzsvarošanas procedūra 15](#_Toc73461240)

[3.2.2. CNK un GNK etalonpieskaņošana 15](#_Toc73461241)

[3.2.3. Citas CNK saskaņošanas procedūras, kas atšķiras no līdzsvarošanas un etalonpieskaņošanas 16](#_Toc73461242)

[3.2.4. Novērtējumu apjoms dažādās publikācijās 16](#_Toc73461243)

[3.3. Apjoma novērtējumi 16](#_Toc73461244)

[3.3.1. Apjoma vispārīgā politika 16](#_Toc73461245)

[3.3.2. Ķēdēšana un etalonpieskaņošana 17](#_Toc73461246)

[3.3.3. Ķēdēšana un sezonālā koriģēšana 18](#_Toc73461247)

[3.4. Kalendārā un sezonālā koriģēšana 18](#_Toc73461248)

[3.4.1. Sezonālās koriģēšanas politika 18](#_Toc73461249)

[3.4.2. Kalendārās koriģēšanas politika 19](#_Toc73461250)

[3.4.3. Revīzijas politika attiecībā uz sezonāli koriģētiem datiem 19](#_Toc73461251)

[4. IKP un komponentes – ražošanas pieeja 20](#_Toc73461252)

[4.1. Bruto pievienotā vērtība, tostarp sadalījums pa nozarēm 21](#_Toc73461253)

[4.2. *FISIM* 33](#_Toc73461254)

[4.3. Produktu nodokļi, atskaitot subsīdijas 34](#_Toc73461255)

[5. IKP komponentes – izdevumu pieeja 35](#_Toc73461256)

[5.1. Mājsaimniecību galapatēriņa izdevumi 36](#_Toc73461257)

[5.2. Valdības galapatēriņa izdevumi 37](#_Toc73461258)

[5.3. MABO galapatēriņa izdevumi 38](#_Toc73461259)

[5.4. Bruto kapitāla veidošana 38](#_Toc73461260)

[5.5. Preču un pakalpojumu eksports un imports 39](#_Toc73461261)

[6. IKP komponentes – ienākumu pieeja 42](#_Toc73461262)

[6.1. Darbinieku atalgojums 43](#_Toc73461263)

[6.2. Ražošanas nodokļi, atskaitot subsīdijas 44](#_Toc73461264)

[6.3. Bruto darbības rezultāts un jauktais ienākums 45](#_Toc73461265)

[7. Iedzīvotāju skaits un nodarbinātība 45](#_Toc73461266)

[7.1. Iedzīvotāju skaits 45](#_Toc73461267)

[7.2. Nodarbinātība – personas 45](#_Toc73461268)

[7.3. Nodarbinātība – kopējais nostrādāto stundu skaits 47](#_Toc73461269)

[8. Ātrais novērtējums 48](#_Toc73461270)

[8.1. IKP ātrais novērtējums 48](#_Toc73461271)

[8.2. Ātrais nodarbinātības novērtējums 48](#_Toc73461272)

[9. Galvenie izmantotie datu avoti 48](#_Toc73461273)

# Saīsinājumu un akronīmu saraksts

|  |  |
| --- | --- |
| GNK | Gada nacionālie konti |
| *ARIMA* | Autoregresīvais integrētais mainīgais vidējais lielums |
| MB | Maksājumu bilance |
| BII | Būvniecības izmaksu indekss |
| *CIF* | Izmaksas-apdrošināšana-vedmaksa |
| BIS | Būvniecības informācijas sistēma |
| *COFOG* | Valdības funkciju klasifikācija |
| *COPNI* | Mājsaimniecības apkalpojošo bezpeļņas organizāciju veidu klasifikācija |
| *CPA* | Produkcijas klasifikācija atbilstoši darbības veidam |
| PCI | Patēriņa cenu indekss |
| CSP | Centrālā statistikas pārvalde |
| ECB | Eiropas Centrālā banka |
| *ECOICOP* | Eiropas Individuālā patēriņa veidu klasifikācija |
| *EDP* | Pārmērīga budžeta deficīta novēršanas procedūra |
| EKS | Eiropas kontu sistēma |
| ESS | Eiropas statistikas sistēma |
| ES | Eiropas Savienība |
| EUR | *Euro* |
| EVVI | Eksporta vienības vērtības indekss |
| FKTK | Finanšu un kapitāla tirgus komisija |
| *FISIM* | Netieši novērtētie finanšu starpniecības pakalpojumi |
| *FOB* | Franko uz kuģa |
| IKP | Iekšzemes kopprodukts |
| BPKV | Bruto pamatkapitāla veidošana |
| VFS | Valdības finanšu statistika |
| MBA | Mājsaimniecību budžeta apsekojums |
| MGI | Mājsaimniecību galapatēriņa izdevumi |
| MCI | Mājokļu cenu indekss |
| SVF | Starptautiskais Valūtas fonds |
| NNP | Neuztverto nodarbināto pierēķins |
| ICI | Importa cenu indekss |
| DSA | Darbaspēka apsekojums |
| OIK | Obligātā iepirkuma komponente (maksa par sabiedrisko pakalpojumu sniegšanas saistībām) |
| NK | Nacionālie konti |
| *NACE* | Saimniecisko darbību statistiskā klasifikācija Eiropas Savienībā |
| MABO | Mājsaimniecības apkalpojošās bezpeļņas iestādes |
| ESAO | Ekonomiskās sadarbības un attīstības organizācija |
| RCI | Ražotāju cenu indekss |
| CNK | Ceturkšņa nacionālie konti |
| CKS | Ceturkšņa konti pa sektoriem |
| Rev. | Revīzija |
| PP | Pārējā pasaule |
| SK | Sezonālā koriģēšana |
| SDIS Plus | Speciālais datu izplatīšanas standarts Plus |
| VFPS | Valsts fondēto pensiju shēma |
| BPCI | Biznesa pakalpojumu cenu indekss |
| VID | Valsts ieņēmumu dienests |
| DNP | EKS 2010 Datu nosūtīšanas programma |
| PVN | Pievienotās vērtības nodoklis |

# Ievads

Šā dokumenta mērķis ir sniegt to avotu un metožu aprakstu, ko Latvijā izmanto ceturkšņa nacionālo kontu datu apkopošanai. EKS 2010 ir metodoloģisks dokuments, ko pašreiz izmanto IKP un tā komponenšu aprēķināšanai.

Šā dokumenta struktūra un saturs ir izstrādāti, pamatojoties uz *Eurostat* ieteikumiem. Šajā dokumentā ir aplūkots ceturkšņa IKP un tā komponenšu apkopošanas process.

Šis dokuments ir sagatavots saistībā ar *Eurostat* granta līgumu Nr. 831417 – 2018/LV/NA-BOP Nacionālie konti un Maksājumu bilance – 7. darbība: to avotu un metožu dokumentēšana, ko izmanto aprakstu sagatavošanai atbilstoši EKS 2010.

Šis apraksts tiks turpmāk atjaunināts, ja būs būtiskas izmaiņas metodoloģijā.

# 1. Ceturkšņa kontu sistēmas pārskats

## 1.1. Organizācija un institucionālā sistēma

Ceturkšņa nacionālos kontus Latvijā apkopo Centrālā statistikas pārvalde (CSP).

Saskaņā ar Latvijas Republikas tiesību aktiem, Ministru kabineta noteikumiem un Centrālās statistikas pārvaldes noteikumiem CSP ir tiešās pārvaldes iestāde, kura darbojas Ekonomikas ministrijas pārraudzībā un ir galvenā statistikas darbu veicēja un koordinatore valstī. CSP ir atbildīga par valsts statistikas darba organizāciju un par to datu autentiskumu, kurus tā ieguvusi, apkopojot no respondentiem saņemto informāciju.

CSP vispārējais mērķis (misija) ir nodrošināt statistiskās informācijas lietotājus ar neatkarīgu augstas kvalitātes oficiālo statistiku lēmumu pieņemšanai, pētniecībai un diskusijām.

CSP ir šādi galvenie uzdevumi:

* nodrošināt statistisko procesu pārredzamību un paaugstināt sabiedrības sapratnes līmeni par statistiskajiem datiem, to iegūšanas principiem un izmantošanas iespējām;
* uzlabot nepieciešamo statistisko datu iegūšanas un izmantošanas iespējas visām informācijas lietotāju grupām: centrālās valdības sektoram, uzņēmējiem, akadēmiskajam un pētniecības personālam, kā arī citiem interesentiem;
* pilnveidot statistisko datu iegūšanas procesu, lai paaugstinātu saņemtās informācijas kvalitāti un samazinātu respondentu noslodzi;
* ieviest vispārējo kvalitātes vadības sistēmu – identificēt statistiskos un organizatoriskos procesus un izstrādāt to aprakstus atbilstoši kvalitātes vadības sistēmas prasībām.

Pamatdokuments, kas reglamentē CSP oficiālo statistiku un darbību, ir [Statistikas likums](https://likumi.lv/ta/id/274749-statistikas-likums) (pieņemts Saeimā 2015. gada 4. jūnijā un stājies spēkā 2016. gada 1. janvārī) un ES regula.

CSP veic statistikas darbu saskaņā ar [Eiropas Statistikas prakses kodeksā](https://ec.europa.eu/eurostat/documents/3859598/5922265/10425-LV-LV.PDF) noteiktajiem principiem, no kuriem svarīgākie ir šādi:

* profesionālā neatkarība;
* kvalitātes saistības un statistiskā konfidencialitāte;
* pamatota metodoloģija;
* pārmērīga sloga neradīšana respondentiem;
* savlaicīgums un punktualitāte;
* pieejamība un skaidrība.

Ceturkšņa nacionālos kontus galvenokārt sagatavo Makroekonomiskās statistikas departamenta Ceturkšņa nacionālo kontu daļa. Valdības sektora datus apkopo tā paša departamenta Valsts finanšu daļa. CNK tiek apkopoti, ievērojot Eiropas nacionālo un reģionālo kontu sistēmu Eiropas Savienībā (EKS 2010), kā noteikts Eiropas Parlamenta un Padomes 2013. gada 21. maija Regulā (ES) Nr. 549/2013.

## 1.2. Publicēšanas grafiks, revīzijas politika un CNK izplatīšana

Pirmo IKP novērtējumu publicē kā ātro novērtējumu ne vēlāk kā mēnesi pēc pārskata ceturkšņa beigām. Šajā laikā IKP tiek aprēķināts tikai attiecībā uz kopējo ekonomiku apjoma izteiksmē un publicēts tikai preses relīzē.

IKP rezultāti, kas aprēķināti saskaņā ar ražošanas, izdevumu un ienākumu pieeju, tiek publicēti divus mēnešus pēc ceturkšņa preses relīzē un vienlaikus Oficiālās statistikas portāla tīmekļa vietnes datubāzē <https://stat.gov.lv/lv/statistikas-temas/valsts-ekonomika/ikp-istermina> plkst. 13.00 pēc vietējā laika. Dati *Eurostat* tiek nosūtīti EKS 2010 Datu nosūtīšanas programmā (DNP) noteiktajos termiņos.

Ceturkšņa nefinanšu konti pa sektoriem (DNP 801Q. tabula) tiek publicēti CSP datubāzē un nosūtīti *Eurostat* ne vēlāk kā 85 dienas pēc pārskata perioda beigām.

CNK datu revīzijas tiek veiktas saskaņā ar CSP Revīzijas politikas pamatnostādnēm: <https://stat.gov.lv/sites/default/files/revizijas_politika_LV.pdf>

Pirmais gada IKP novērtējums tiek publicēts kā ceturkšņu datu summa kopā ar kārtējā gada ceturtā ceturkšņa publikāciju.

Vispārējās valdības statistika – gada laikā datus pirmo reizi revidē, kad tiek aprēķināti dati par ceturto ceturksni, un tiek sagatavoti provizoriskie gada dati *EDP* aprīļa notifikācijai. Otro revīziju veic saistībā ar galīgajiem gada datiem EKS 2010 DNP 2. tabulā un *EDP* oktobra notifikācijā.

## 1.3. CNK apkopošanas pieeja

Ceturkšņa nacionālos kontus apkopo saskaņā ar Eiropas nacionālo un reģionālo kontu sistēmu Eiropas Savienībā (EKS 2010), kā noteikts Eiropas Parlamenta un Padomes 2013. gada 21. maija Regulā (ES) Nr. 549/2013.

Iekšzemes kopprodukta ceturkšņa vērtējumu pamatā galvenokārt ir īstermiņa statistikas rādītāju sistēma.

Latvijā ceturkšņa IKP aprēķinos galvenokārt izmanto netiešo metodi. Tas nozīmē, ka informācija no tiešajiem avotiem, piemēram, statistikas datiem no mēneša, ceturkšņa un pusgada statistikas ziņojumiem un administratīvu datu avotiem, tiek izmantota, lai ekstrapolētu iepriekšējā gada vērtības. Tiešo metodi izmanto nozīmīgai finanšu un apdrošināšanas darbību daļai (*NACE* 2. red. K sadaļa), produktu nodokļiem un subsīdijām un vispārējās valdības sektora rādītāju aprēķināšanai saskaņā ar IKP ražošanas pieeju, vispārējās valdības izdevumiem un eksportam un importam saskaņā ar IKP izdevumu pieeju, kā arī ražošanas un importa nodokļiem un subsīdijām saskaņā ar IKP ienākumu pieeju.

IKP ceturkšņa un gada vērtējumus iegūst, izmantojot izlaides (ražošanas), izdevumu un ienākumu pieeju. Ņemot vērā EKS 2010, IKP tirgus cenās saskaņā ar ražošanas pieeju (vadošo pieeju Latvijā) veido visu saimniecisko darbību bruto pievienotās vērtības summa, kurai pieskaitīti produktu nodokļi un no kuras atņemtas produktu subsīdijas.

Saskaņā ar izdevumu pieeju aprēķinātu IKP veido pircēju cenās izteiktu kopējo galaizdevumu, bruto kapitāla veidošanas un preču un pakalpojumu eksporta summa, no kuras atņemts preču un pakalpojumu imports.

Saskaņā ar ienākumu pieeju aprēķinātu IKP veido darbinieku atalgojuma, bruto darbības rezultāta un jauktā ienākuma un ražošanas un importa nodokļu summa, no kuras atņemtas subsīdijas. Bruto darbības rezultātu un jaukto ienākumu (B.2g + B.3g) iegūst kā atlikušo vērtību.

Latvijā dati par izlaidi kopumā ir ticamāki nekā dati par izlietojumu – tas attiecas gan uz gada, gan ceturkšņa nacionālajiem kontiem. Tāpēc IKP galvenokārt nosaka, izmantojot ražošanas pieeju nacionālajiem kontiem. Ražošanas un izdevumu pieejas savstarpējā statistiskā neatbilstība parādās izlietojuma pusē, un šī informācija tiek publicēta kopā ar datiem par krājumu pārmaiņām.

## 1.4. Līdzsvarošana, etalonpieskaņošana un citas saskaņošanas procedūras

Līdzsvarošanas process ir neatņemama un būtiska tās metodoloģijas daļa, ko izmanto nacionālo kontu statistikas apkopošanai. Šajā procesā cenšas iespējami lietderīgāk izmantot daudzveidīgo informācijas klāstu, kas ir savākts un izmantots nacionālo kontu agregātu aprēķināšanai.

Apkopošanas gaitā veic dažādu ražošanas un izdevumu pieejas datu avotu analītisko un loģisko pārbaudi, šķērspārbaudes un salīdzināšanu, lai nodrošinātu IKP komponenšu datu kvalitāti. Procesā tiek veikta aprēķinu sīka novērtēšana un saskaņošana attiecībā uz abām pieejām.

Tā kā Latvijas IKP aprēķināšanā priekšroka tiek dota ražošanas pieejai, jo ir pieejami ticamāki datu avoti, neatbilstība, kas rodas novērtēšanas procesā, tiek ņemta vērā izdevumu pieejā un attiecināta uz krājumu pārmaiņām (P.52).

Līdzsvarošanas procesā neizmanto ienākumu pieeju, jo nav ceturkšņa datu avotu par bruto darbības rezultātu un jaukto ienākumu (B.2g + B.3g), ko iegūst kā atlikušo vērtību starp IKP, kurš noteikts saskaņā ar ražošanas pieeju, un citām komponentēm, kuras noteiktas saskaņā ar ienākumu pieeju.

Pārskata gada četru ceturkšņu summa ir pirmais gada novērtējums. Etalonpieskaņošanu var uzskatīt par vispārēju pieeju gada datiem – dati tiek sadalīti pa ceturkšņiem. Lēmums par etalonpieskaņošanas metodes izvēli CNK tika balstīts uz faktu, ka GNK tiek sagatavoti, pamatojoties uz datu rindām, kas nav pieejamas ceturksnī. Četru ceturkšņu datus koriģē atbilstoši gada novērtējumiem, izmantojot etalonpieskaņošanas metodi, kuras pamatā ir Dentona-Šolē [*Denton-Cholette*] algoritms.

Atsauces gada ceturkšņa nacionālo kontu četru ceturkšņu summa vienmēr ir vienāda ar visiem atbilstošajiem gada nacionālo kontu agregātiem.

## 1.5. Apjoma novērtējumi

Ceturkšņa IKP saskaņā ar ražošanas un izdevumu pieeju tiek novērtēts gan faktiskajās cenās, gan apjoma izteiksmē. IKP, ko nosaka saskaņā ar ienākumu metodi, tiek aprēķināts tikai faktiskajās cenās.

IKP apjoma novērtējumos izmanto ķēdēšanas metodi. Ķēdēšanu veido, izmantojot gada pārklāšanās metodi – izmanto apjoma novērtējumus iepriekšējā gada vidējās cenās.

IKP saskaņā ar ražošanas pieeju tiek novērtēts, izmantojot dažādus deflatorus – tie var būt gan apjoma indeksi, gan cenu indeksi. Tiek izmantoti RCI, PCI, BII, BPCI un daži citi indeksi.

IKP komponenšu vērtējumiem saskaņā ar izdevumu pieeju izmanto BII, PCI, BPCI, EVVI un ICI.

## 1.6. Kalendārā un sezonālā koriģēšana

Centrālā statistikas pārvalde izmanto uz modeļiem bāzētu sezonālās koriģēšanas procedūru *TRAMO/SEATS*, kas ieviesta programmā *JDemetra+* (2.2.2. versija). *TRAMO/SEATS* ir viena no metodēm, ko sezonālai koriģēšanai iesaka *Eurostat*. Sezonālo koriģēšanu ceturkšņa nacionālajos kontos (CNK) veic un kontus atjaunina ikreiz, kad laikrindai tiek pievienots jauns novērojums. Visas laikrindas tiek koriģētas tieši, kas nozīmē, ka CNK agregātu un katru tā komponenti sezonāli koriģē atsevišķi. Sezonāli koriģētās CNK rindas tiek publicētas faktiskajās cenās un ķēdētos apjomos.

## 1.7. Papildu informācija

Ceturkšņa IKP un visas komponentes, kas aprēķinātas saskaņā ar ražošanas, izlietojuma un ienākumu pieeju, publicē Oficiālā statistikas portāla datubāzē: <https://stat.gov.lv/lv/statistikas-temas/valsts-ekonomika/ikp-istermina>.

Preses relīzes ir pieejamas CSP tīmekļa vietnē:<https://stat.gov.lv/lv/statistikas-temas/valsts-ekonomika/ikp-istermina#preses-relizes>.

Starptautiskā valūtas fonda īpašais datu izplatīšanas standarts: <https://www.csp.gov.lv/lv/nacionala-kopsavilkuma-datu-lapa>.

# 2. Publicēšanas grafiks, revīzijas politika un CNK izplatīšana

## 2.1. Izplatīšanas politika

Datus par ceturkšņa nacionālajiem kontiem Latvijas CSP novērtē, publicē un nosūta *Eurostat* saskaņā ar EKS 2010 metodoloģiju un termiņiem, kas noteikti EKS 2010 Datu nosūtīšanas programmā. Plānoto nacionālo publikāciju, preses relīžu un statistikas tabulu publicēšanas (izplatīšanas) kalendārs ir publiski pieejams Oficiālā statistikas portāla tīmekļa vietnē un parasti aptver pilnu kalendāro gadu: <https://stat.gov.lv/lv/kalendars?Dates=%22N%C4%81kamais%20gads%22>.

IKP ātrais novērtējums tiek publicēts vienu mēnesi pēc pārskata perioda tikai preses relīzē. Šajā publikācijā netiek revidēti iepriekšējie novērtējumi.

Regulāri CNK novērtējumi tiek publicēti divus mēnešus pēc pārskata perioda. Plkst. 13.00 pēc vietējā laika CSP tīmekļa vietnē ir pieejama preses relīze vienlaikus gan latviešu, gan angļu valodā. Tajā pašā laikā dati par IKP ražošanas, izlietojuma un ienākumu komponentēm tiek publicēti CSP datubāzē un nosūtīti *Eurostat* līdz darbdienas beigām.

Ceturkšņa datus par nodarbinātību sagatavo un nosūta *Eurostat* divus mēnešus pēc pārskata perioda, bet nepublicē CSP datubāzē.

Ceturkšņa nefinanšu kontus pa sektoriem CSP novērtē, publicē CSP datubāzē un nosūta *Eurostat* 85 dienas pēc pārskata perioda. Ceturkšņa nefinanšu konti pa sektoriem ir pilnībā saskaņoti ar CNK, jo CNK tiek ņemti vērā un publicēti jaunākie VFS un maksājumu bilances novērtējumi. Latvijas Banka veic ceturkšņa finanšu kontu pa sektoriem novērtējumu.

Vispārējās valdības sektora ceturkšņa nefinanšu kontus (S.13) apkopo CSP Valsts finanšu daļa un publicē saskaņā ar nacionālo publicēšanas kalendāru (sk. saiti iepriekš).

Provizoriskos gada novērtējumus publicē vienlaikus ar pārskata gada 4. ceturkšņa IKP kā pārskata gada ceturkšņu summu. Pirmo reizi revidētie dati, kuru pamatā galvenokārt ir ceturkšņa datu avoti, tiek publicēti T+9 mēnesī, bet galarezultāti (pamatojoties uz gada datu avotiem) – T+21 mēnesī. Vienlaikus tiek revidēti un publicēti attiecīgie CNK novērtējumi.

Lai panāktu saskaņotību starp CNK agregātiem un valdības finanšu statistikas agregātiem, CNK tiek revidēti saskaņā ar jaunākajiem VFD datiem.

Dažas saskaņotības problēmas izraisa maksājumu bilances (MB) dati, jo ceturkšņa maksājumu bilance tiek iesniegta pārāk vēlu, lai to iekļautu regulārajos CNK novērtējumos, tāpēc tiek izmantoti mēneša maksājumu bilances dati. Ceturkšņa maksājumu bilanci iekļauj CNK novērtējumos tad, kad publicē ceturkšņa kontus pa sektoriem. Latvijas maksājumu bilance tiek publicēta statistikas datubāzē Latvijas Bankas tīmekļa vietnē: <https://statdb.bank.lv/lb/Data.aspx?id=200&lv>

## 2.2. Publicētais saturs

IKP ātrais novērtējums tiek publicēts kā informācija par kopējās ekonomikas pieauguma tempiem tikai preses relīzē.

Pirmie IKP rādītāju novērtējumi, izmantojot ražošanas, izdevumu un ienākumu pieeju un nodarbinātības datus, iegūst divus mēnešus pēc pārskata perioda. *Eurostat* nosūtītie dati atbilst EKS 2010 DNP prasībām.

Oficiālajā statistikas portālā datubāzē publicēto datu tvērums atšķiras no to datu tvēruma, kurus nosūta *Eurostat*. Oficiālajā statistikas portālā datubāzē publicētais saturs: <https://stat.gov.lv/lv/statistikas-temas/valsts-ekonomika/ikp-istermina>

* Ražošanas pieeja
  + Iekšzemes kopprodukts saskaņā ar ražošanas pieeju (faktiskajās cenās, iepriekšējā gada cenās, ķēdētie apjomi, kur 2015. gads ir atsauces gads, sezonāli nekoriģēti dati un sezonāli koriģēti dati), tūkstošos EUR.
  + Iekšzemes kopprodukts uz vienu iedzīvotāju un nodarbinātu personu (faktiskajās cenās, iepriekšējā gada cenās, ķēdētie apjomi, kur 2015. gads ir atsauces gads, sezonāli nekoriģēti dati), EUR.
  + Iekšzemes kopprodukta indeksi pa ceturkšņiem, ķēdēti, pret iepriekšējo periodu un iepriekšējā gada attiecīgo periodu, sezonāli nekoriģēti dati un sezonāli koriģēti dati, procentos.
  + Iekšzemes kopprodukta indeksi saskaņā ar ražošanas pieeju pa darbības veidiem (*NACE* 2. red. A\*15[[1]](#footnote-1)), produktu nodokļi un produktu subsīdijas (faktiskajās cenās, ķēdētie apjomi, kur 2015. gads ir atsauces gads, procentos pret iepriekšējo periodu un procentos pret iepriekšējā gada attiecīgo periodu, sezonāli un kalendāri koriģēti un nekoriģēti).
  + Bruto pievienotā vērtība pa saimnieciskās darbības veidiem (*NACE* 2. red. A\*15) faktiskajās cenās (struktūra), procentos.
* Izdevumu pieeja
  + Iekšzemes kopprodukta izdevumu pieeja (galvenie agregāti faktiskajās cenās, iepriekšējā gada cenās un ķēdētais apjoms, sezonāli un kalendāri koriģēti un nekoriģēti), tūkstošos EUR.
  + Iekšzemes kopprodukta indeksi saskaņā ar izdevumu pieeju (galvenie agregāti, ķēdēti, procentos pret iepriekšējo periodu, procentos pret iepriekšējā gada attiecīgo periodu), procentos.
* Ienākumu pieeja
  + Iekšzemes kopprodukts saskaņā ar ienākumu pieeju (faktiskajās cenās, galvenie agregāti, sezonāli koriģēti un sezonāli nekoriģēti), tūkstošos EUR. Netiek publicēti dati par *NACE* 2. red. pa darbības veidiem.
* Iekšzemes kopprodukta un nacionālā kopienākuma saistība, faktiskajās cenās (tūkstošos EUR).
* Preču un pakalpojumu izlaide un starppatēriņš, sadalīti pa *NACE* 2. red. A\*15 darbības veidiem, faktiskajās cenās un ķēdētais apjoms (tūkstošos EUR).
* Iekšzemes kopprodukta deflators (sadalīts pa *NACE* 2. red. A\*15 darbības veidiem, produktu nodokļiem un produktu subsīdijām).

Ceturkšņa nefinanšu kontu dati pa sektoriem tiek publicēti ne vēlāk 85. dienā pēc pārskata perioda. Tā kā Latvijas IKP ir mazāks par 1 % no ES kopējā apjoma, ceturkšņa kontu novērtējumi pa sektoriem aptver datus par kopējo ekonomiku (S.1), vispārējās valdības sektoriem (S.13) un pārējo pasauli (S.2).

## 2.3. Īpaša datu nosūtīšana

Latvijas CNK rezultātus nosūta *Eurostat*, ievērojot obligāto EKS 2010 Datu nosūtīšanas programmu.

Datus saņem ne tikai *Eurostat*, bet arī vairāki citi lietotāji. Dati tiek regulāri nosūtīti Latvijas Bankai, Ekonomikas ministrijai un citām iestādēm (SVF, ESAO un ECB).

Dažas ziņu aģentūras saņem IKP preses relīzi stundu pirms publicēšanas laika, un tām ir jāievēro aizliegums publicēt datus pirms noteiktā termiņa.

## 2.4. Metadatu politika

Kopš 1996. gada Latvija ir Starptautiskā valūtas fonda Datu izplatīšanas standarta (SDIS) dalībniece. 2017. gada februārī Latvijas Republikas Ministru kabinets atbalstīja Latvijas pievienošanos SDIS Plus, un kopš 2018. gada augusta Latvija pilnībā nodrošina SDIS Plus prasības. CNK metadatus sagatavo atbilstoši SDIS Plus standartam, un tie ir pieejami SVF tīmekļa vietnē un tiek atjaunināti katru gadu:

<https://dsbb.imf.org/sdds-plus/dqaf-base/country/LVA/category/NAG00>

Ar nacionālajiem kontiem saistītie metadati atrodami tīmekļa vietnē:

<https://stat.gov.lv/lv/metadati/2479-iekszemes-kopprodukts-latvija-kopa-eks-2010-ceturksnu-dati>

Metadati, kas saistīti ar ceturkšņa nacionālajiem kontiem, ir ietverti CSP izstrādātajā un ieviestajā projektu dokumentēšanas sistēmā, kur visi statistikas produkti (apsekojumi un aprēķini) ir aprakstīti attiecībā uz katru ražošanas procesu. Šie nacionālie standartizētie kvalitātes pārskati tiek sagatavoti tikai latviešu valodā. Minētie pārskati tika publicēti līdz 2016. gadam, bet no 2017. gada tie ir paredzēti tikai iekšējai lietošanai.

* IKP ražošanas pieeja: <https://ads.csb.gov.lv/Apsekojums/Sakums.rails?id=98fe2373-0640-4712-832f-a6200100af82%20&%20listPage=1>
* IKP izdevumu pieeja: <https://ads.csb.gov.lv/Apsekojums/Sakums.rails?id=2cf1692a-eb76-4189-8424-a61900b3efbb&listPage=1>
* IKP ienākumu pieeja: <https://ads.csb.gov.lv/Apsekojums/Sakums.rails?id=95db7fc7-ba3f-480f-84ab-a61a00a32aad&listPage=1>

# 3. Vispārējā CNK apkopošanas pieeja

## 3.1. CNK sistēmas vispārīgā arhitektūra

Latvijas nacionālos kontus veido gan ceturkšņa, gan gada konti. Šīs divas sistēmas ir saskanīgas.

Gan gada, gan ceturkšņa nacionālie konti tiek apkopoti saskaņā ar Eiropas nacionālo un reģionālo kontu sistēmu Eiropas Savienībā (EKS 2010), kā noteikts Eiropas Parlamenta un Padomes 2013. gada 21. maija Regulā (ES) Nr. 549/2013.

IKP gada un ceturkšņa novērtējumus iegūst, izmantojot izlaides (ražošanas), izdevumu un ienākumu pieeju.

IKP tirgus cenās saskaņā ar ražošanas pieeju (primāro pieeju Latvijā) veido visu saimniecisko darbību bruto pievienotās vērtības summa, kurai pieskaitīti produktu nodokļi un no kuras atņemtas produktu subsīdijas. Lai aprēķinātu bruto pievienoto vērtību, vispirms aprēķina izlaidi un starppatēriņu dažādos *NACE* 2. red. apkopojumos.

Saskaņā ar izdevumu pieeju aprēķinātu IKP veido pircēju cenās izteiktu kopējo galaizdevumu, bruto kapitāla veidošanas un preču un pakalpojumu eksporta summa, no kuras atņemts preču un pakalpojumu imports.

Saskaņā ar ienākumu pieeju aprēķinātu IKP veido darbinieku atalgojuma, bruto darbības rezultāta, kā arī jauktā ienākuma un ražošanas un importa nodokļu summa, no kuras atņemtas subsīdijas. Bruto darbības rezultātu un jaukto ienākumu iegūst kā atlikušo vērtību.

Ceturkšņa nacionālo kontu apkopošana sākas ar viena IKP novērtējuma sagatavošanu, izmantojot saskaņā ar izlaides, ienākumu un izdevumu metodi aprēķinātās komponentes. IKP apkopošana saskaņā ar ražošanas un izdevumu pieeju tiek veikta daudz detalizētāk nekā tiek publicēti mainīgie lielumi.

Vērtēšanu, izmantojot ražošanas pieeju, veic atbilstīgi A\*88 saimnieciskās darbības nozaru detalizācija pakāpei, bet publicēšanai vietējā datubāzē tiek izmantota A\*15 detalizācijas pakāpe. Mājsaimniecību galapatēriņa izdevumu ceturkšņa dati ir iedalīti 12 grupās saskaņā ar *ECOICOP* klasifikāciju.

Latvijā ceturkšņa IKP aprēķinos galvenokārt izmanto netiešo metodi. Tas nozīmē, ka informācija no tiešajiem datu avotiem, piemēram, statistikas datiem no mēneša, ceturkšņa un pusgada statistikas pārskatiem un administratīvu datu avotiem, tiek izmantota un ekstrapolēta uz iepriekšējā gada vērtībām. Tiešo metodi izmanto vairākumam finanšu un apdrošināšanas darbību (*NACE* 2. red. K sadaļa), produktu nodokļiem un produktu subsīdijām, un vispārējās valdības sektora rādītāju aprēķināšanai saskaņā ar IKP ražošanas pieeju, vispārējās valdības izdevumiem, eksportam un importam saskaņā ar IKP izdevumu pieeju, kā arī ražošanas un importa nodokļiem un subsīdijām saskaņā ar IKP ienākumu pieeju.

Latvija nosūta *Eurostat* visas ceturkšņa tabulas atbilstīgi EKS 2010 Datu nosūtīšanas programmai. Dati ir pieejami no 1995. gada pirmā ceturkšņa faktiskajās un iepriekšējā gada cenās un ķēdētajos apjomos attiecībā pret 2015. gadu (atsauces gadu) līdz pēdējam pārskata ceturksnim (saskaņā ar ražošanas un izdevumu pieeju) un faktiskajās cenās (ceturkšņa IKP saskaņā ar ienākumu pieeju).

Apkopojuma pamatā nav piedāvājuma un izlietojuma tabulas, bet gan īstermiņa statistikas rādītāji. IKP līdzsvarošana visos aspektos tiek veikta sistēmā, izmantojot izdevumu un ienākumu pieejas balansposteņus.

#### Klasifikācijas

Institucionālie sektori tiek klasificēti atbilstoši EKS 2010 noteiktajām prasībām. Rūpnieciskās darbības klasificē, izmantojot *NACE* 2. red. Valdības izlaidi un izlietojumu klasificē saskaņā ar Valdības funkciju klasifikāciju (*COFOG*), mājsaimniecību individuālā patēriņa izdevumus – saskaņā ar Eiropas Individuālā patēriņa veidu klasifikāciju (*ECOICOP*), savukārt Mājsaimniecības apkalpojošo bezpeļņas organizāciju mērķu klasifikāciju (*COPNI*) izmanto, lai klasificētu mājsaimniecības apkalpojošo bezpeļņas iestāžu (MABO) patēriņa izdevumus.

## 3.2. Līdzsvarošana, etalonpieskaņošana un citas saskaņošanas procedūras

### 3.2.1. Ceturkšņa IKP līdzsvarošanas procedūra

Līdzsvarošanas process ir neatņemama un būtiska tās metodoloģijas daļa, ko izmanto nacionālo kontu statistikas apkopošanai. Šajā procesā cenšas iespējami lietderīgāk izmantot daudzveidīgo informācijas klāstu, kas ir apkopots un izmantots nacionālo kontu aprēķināšanai.

Ceturkšņa IKP izstrādes procesā starprezultātus pārbauda nozaru un sektoru speciālisti. Šajās procedūrās viņi īpašu uzmanību pievērš tādiem aspektiem kā cenu un apjoma izmaiņu saskanība, novērtējumu salīdzināmība laikā. Līdzsvarošanas procesa gaitā speciālisti tiek iesaistīti saskaņošanas procedūrās, kas jāveic, lai panāktu saskaņotību visā sistēmā.

Līdzsvarošanas noslēgumā jābūt izstrādātam pilnībā formulētam un līdzsvarotam kontu kopumam, kurā ir viens galīgais IKP novērtējums, un saskaņā ar visām trim pieejām noteiktajām komponenšu rindām, kas pilnībā atbilst šim novērtējumam.

Latvijā CNK līdzsvarošanā neizmanto piedāvājuma un izlietojuma tabulas reizi ceturksnī.

Latvijā dati par izlaidi kopumā ir uzticamāki nekā dati par izlietojumu – tas attiecas gan uz gada, gan ceturkšņa nacionālajiem kontiem. Tāpēc IKP galvenokārt nosaka, izmantojot ražošanas pieeju nacionālajiem kontiem. Ceturkšņa nacionālajos kontos neatbilstība starp ražošanas un izlietojuma pusi tiek līdzsvarota izlietojuma pusē krājumu pārmaiņās. Krājumu pārmaiņu neatkarīgu vērtējumu nav iespējams veikt, jo trūkst ticamas ceturkšņa informācijas; tāpēc krājumu pārmaiņas tiek iegūtas kā līdzsvarojošs lielums starp IKP ražošanas pieejā gūto novērtējumu un citām izdevumu pieejā noteiktajām komponentēm.

IKP, kas noteikts saskaņā ar ienākumu pieeju, ietver balansposteni – bruto darbības rezultātu un bruto jaukto ienākumu, ko iegūst, atņemot darbinieku atalgojumu, ražošanas un importa nodokļus un pieskaitot subsīdijas IKP novērtējumam, kas noteikts saskaņā ar ražošanas pieeju.

### 3.2.2. CNK un GNK etalonpieskaņošana

Pārskata gada četru ceturkšņu summa ir pirmais gada novērtējums.

Kad T gada septembra beigās tiek iegūti gada dati par T-2 gadu, starp CNK un GNK pastāv neatbilstības sākotnēji galvenokārt tāpēc, ka GNK dati tiek noteikti vēlāk un aprēķina metodes ir neatkarīgas no CNK. Tā kā parasti gada informācija ir uzticamāka, jo tā iegūta no precīzākiem datu avotiem, un tās pamatā ir informācija, kas pat nav pieejama CNK datu avotiem, CNK rezultāti tiek koriģēti atbilstoši GNK rezultātiem. Šīs problēmas risināšanai var izmantot daudzas dažādas etalonpieskaņošanas metodes. Etalonpieskaņošanas mērķis (kad ir pieejami ceturkšņa rādītāji vai provizoriski ceturkšņa novērtējumi) ir novērtēt CNK laikrindas, izmantojot datu biežuma relatīvo noturību, lai CNK laikrindu gada līmeņi būtu vienādi ar GNK laikrindu līmeņiem. Ceturkšņa rindu etalonpieskaņošanai izmanto Dentona proporcionālo metodi. Šī metode saglabā salīdzinoši novērtēto rindu svārstības pēc iespējas proporcionālākas ceturkšņa rādītāja rindu svārstībām. Rezultātā tiek iegūtas salīdzināmas CNK faktisko cenu rindas, sākot ar 1995. gada 1. ceturksni un beidzot ar gada kontu pēdējo gadu.

Etalonpieskaņošanā ir nepieciešams, lai būtu pabeigtas visas rādītāja rindas, sākot ar 1995. gada 1. ceturksni. Rādītāji ir pieejami tikai no 2000. gada 1. ceturkšņa. Šīs problēmas risināšanai tika izmantoti iepriekš publicētie proporcionālie (*pro-rata*) rezultāti, kas bija pieejami no 1995. gada 1. ceturkšņa. Tika aprēķināti pieauguma tempi laikposmam no 1995. gada 2. ceturkšņa līdz 2000. gada 1. ceturksnim, un, zinot *pro-rata* raksturlielumus, tika dzēsti pieauguma tempi no gada pirmā ceturkšņa līdz iepriekšējā gada pēdējam ceturksnim un pēc tam modelēti, izmantojot pārrēķināšanas metodes. Pēc tam tika aprēķinātas rādītāju vērtības laikposmam no 1995. gada 1. ceturkšņa līdz 1999. gada 4. ceturksnim. Šis aprēķins ir vienreizēja procedūra.

Etalonpieskaņošanu piemēro komponentēm detalizētākajā līmenī, kas nepieciešams, lai iegūtu IKP agregātus. Visi agregāti tiek netieši salīdzinoši novērtēti, summējot salīdzinoši novērtētās komponentes. Ir ieviesta Dentona-Šolē metode.

Informācijas atjaunināšana par T-1 gada četriem ceturkšņiem un diviem T gada ceturkšņiem notiek vienlaikus ar etalonpieskaņošanas procedūru.

### 3.2.3. Citas CNK saskaņošanas procedūras, kas atšķiras no līdzsvarošanas un etalonpieskaņošanas

Ceturkšņa IKP izstrādes procesā starprezultātus pārbauda nozaru un sektoru speciālisti. Šajās procedūrās viņi īpašu uzmanību pievērš tādiem aspektiem kā cenu un apjoma izmaiņu saskanība, novērtējumu salīdzināmība laikā. Līdzsvarošanas procesa gaitā speciālisti tiek iesaistīti saskaņošanas procedūrās, kas jāveic, lai panāktu saskaņotību visā ietvarā.

### 3.2.4. Novērtējumu apjoms dažādās publikācijās

Pirmo ceturkšņa nacionālo kontu agregātu apskatu publicē divus mēnešus pēc pārskata perioda (ceturkšņa). Aprēķiniem tiek izmantoti īstermiņa (mēneša, ceturkšņa) statistikas rādītāji (CSP veiktie uzņēmumu apsekojumi, informācija no Latvijas Bankas, Finanšu ministrijas, administratīvo datu avoti). Šie skaitļi veido vairāk nekā 90 procentus no kopējiem rādītājiem (daži cenu indeksi tiek iegūti vēlāk).

Jāpiebilst, ka īstermiņa rādītāji ir jārevidē atbilstoši CSP Revīzijas politikas pamatnostādnēm un Latvijas Bankas revīzijas politikai. Izmaiņas tiek iekļautas CNK aprēķinos 85. dienā pēc pārskata perioda tad, kad publicē un nosūta ceturkšņa kontus pa sektoriem.

## 3.3. Apjoma novērtējumi

### 3.3.1. Apjoma vispārīgā politika

Datus par IKP visbiežāk izmanto apjoma izteiksmē. Lai varētu salīdzināt rādītājus laika gaitā, ir jāizslēdz cenu izmaiņu ietekme uz apjoma rādītājiem.

CNK apjoma dati tiek publicēti kā ķēdētas rindas, izmantojot 2015. gadu par atsauces gadu (no 2019. gada). Ceturkšņa apjoma datu aprēķināšanai izmanto gada pārklāšanās metodi. Tas nozīmē, ka sākumā faktisko cenu dati tiek novērtēti iepriekšējā gada cenās.

Statistikas datus par IKP saskaņā ar ražošanas un izdevumu pieeju aprēķina faktiskajās cenās (uzskaite un aprēķini tiek veikti tajās cenās, kas faktiski pastāv konkrētajā periodā) un salīdzināmajās cenās. Salīdzināmajās cenās rādītāji tiek izteikti iepriekšējā kalendārā gada cenās un atauces gada cenās (ķēdēti).

Lai novērtētu IKP iepriekšējā kalendārā gada cenās, par bāzi tiek lietotas iepriekšējā kalendārā gada vidējās cenas un izmantota “gada vidējā” metode (kur katrs kārtējais ceturksnis (vai gads) tiek novērtēts iepriekšējā gada vidējās cenās). Šim nolūkam izmanto dažādus deflatorus. Tie var būt gan apjomu indeksi, gan cenu indeksi. Izmantotie cenu indeksi ir šādi: patēriņa cenu indekss, ražotāju cenu indekss, būvniecības izmaksu indekss, biznesa pakalpojumu cenu indekss, lauksaimniecības produktu cenu indekss, eksporta vienības vērtības indekss, importa cenu indekss. Tiek izmantoti šādi apjoma indeksi: darbinieku skaita izmaiņas un naturālo rādītāju izmaiņas (piemēram, attiecībā uz likvīdo koksni, pasažieru skaits, kravu pārvadājumi utt.).

Lai aprēķinātu IKP atsauces (bāzes) gada cenās (pašlaik 2015. gada cenās), tiek lietoti no IKP rādītājiem iepriekšējā gada cenās iegūtie indeksi, lai veidotu aprēķināto apjoma indeksu ķēdēšanu ar 2015. gadu.

### 3.3.2. Ķēdēšana un etalonpieskaņošana

CNK agregātu ķēdēto vērtību apkopošanai izmanto gada pārklāšanās metodi, un tas nozīmē, ka katra ceturkšņa novērtējumu izsaka iepriekšējā gada vidējās svērtajās cenās.

Lai nodrošinātu sasaistes faktorus, izmantojot atbilstošos gada datus, tiek izmantota šāda metode:

1) apkopo katra ceturkšņa novērtējumus kā iepriekšējā gada vidējās vērtības;

2) katra ceturkšņa nemainīgo cenu novērtējumu pārvērš apjoma indeksā ar pēdējā gada vidējo rādītāju = 100;

3) sasaista ceturkšņa apjoma indeksus.

Ceturkšņa vērtībām iepriekšējā gada cenās tiek veikta etalonpieskaņošana attiecībā pret gada nacionālo kontu datiem.

Izraudzītā ķēdes sasaistes metode papildus nodrošina laika saderību starp ceturkšņa un gada datiem, lai šajā saistībā nebūtu nepieciešama papildu etalonpieskaņošana.

Izlaides un starppatēriņa mēru iepriekšējā gada cenās un ķēdētās vērtības aprēķina atsevišķi detalizētā nozares darbību līmenī. Nozares bruto pievienotā vērtība ir starpība starp izlaidi un starppatēriņu atbilstīgajās cenās. Iekšzemes kopproduktu aprēķina kā visu nozaru bruto pievienotās vērtības summu, kurai pieskaitīti produktu nodokļi (D.21) un no kuras atņemtas produktu subsīdijas (D.31).

Katrai kategorijai (darbībai) piemēro atbilstošos cenu indeksus (iepriekšējais gads = 100) vai bāzes gada vērtības ekstrapolēšanai izmanto apjoma rādītājus (ja nav cenu indeksu). Iepriekšējā gada cenu vērtības iegūst šādi – faktiskās cenas tiek deflētas ar cenu indeksu (iepriekšējais gads = 100) vai bāzes gada vērtības tiek ekstrapolētas ar apjoma rādītājiem (piemēram, valdības sektorā).

Ķēdētais indekss tiek aprēķināts šādi – iepriekšējā gada vērtība tiek ķēdēta ar atbilstošo ceturksni.

Ķēdētā apjoma mēru aprēķina kā ķēdēto indeksu, kas reizināts ar atsauces gada vidējo vērtību (pašlaik tas ir 2015. gads, kas dalīts ar četri).

Ķēdētie apjomi nav aditīvi, un tas nozīmē, ka datu rindas nav uzskatāmas par apkopojumu pēc aprēķinu līmeņiem (piemēram, kopējā pievienotā bruto vērtība nav vienāda ar visu *NACE* 2. red. sadaļu summu).

### 3.3.3. Ķēdēšana un sezonālā koriģēšana

Ir dažādas prakses attiecībā uz sezonāli koriģētā IKP iegūšanu. Latvijā tiek piemērota tiešās koriģēšanas metode. IKP un tā komponentes tiek tieši koriģētas neatkarīgi cita no citas. Jebkura neatbilstība parādās kā statistiskā neatbilstība. Netiek piemērota papildu koriģēšana, piemēram, sezonāli koriģētu datu koriģēšana vai līdzsvarošana, lai atjaunotu vienādības un nodrošinātu saskaņotību starp zemāka līmeņa apkopojumiem un augstāka līmeņa apkopojumiem.

Sezonālo koriģēšanu piemēro rindām faktiskajās cenās un ķēdētajās cenās. Laikrindas iepriekšējā gada cenās netiek sezonāli koriģētas.

## 3.4. Kalendārā un sezonālā koriģēšana

Ceturkšņa nacionālo kontu (CNK) sezonālajai koriģēšanai izmanto programmu *JDemetra*+ (2.2.2. versiju), ko izstrādājusi Beļģijas Nacionālā banka sadarbībā ar *Deutsche Bundesbank* un *Eurostat*. Programmā ietilpst *TRAMO/SEATS* procedūra, ko izstrādājusi Spānijas Banka, un *X-12 ARIMA* procedūra, ko izstrādājis ASV *Census Bureau*. Centrālā statistikas pārvalde (CSP) izmanto uz modeļiem bāzētu sezonālās koriģēšanas procedūru *TRAMO/SEATS*.

CNK sezonālā koriģēšana tiek veikta saskaņā ar ESS sezonālās koriģēšanas vadlīnijām (2015. gada izdevums).

Attiecībā uz CNK sezonālo koriģēšanu veic rādītājiem – tiek koriģētas vairāk nekā 170 rādītāju rindas, parasti no 1995. gada pirmā ceturkšņa līdz pēdējam ceturksnim. Sezonālo koriģēšanu veic tikai ceturkšņa laikrindām.

Kalendāro koriģēšanu veic tikai saistībā ar sezonālo koriģēšanu. Darbdienu koriģēšana ir priekšapstrādes elements sezonālās koriģēšana procesā. Visi turpmāk minētie apraksti attiecas uz politikas nostādnēm saistībā ar ceturkšņa IKP un tā galveno komponenšu sezonālo un kalendāro koriģēšanu.

### 3.4.1. Sezonālās koriģēšanas politika

Sezonālo koriģēšanu veic atsevišķi datiem faktiskajās cenās un ķēdētiem apjomiem. Lielākā daļā ceturkšņa kontu agregātu ietver būtisku sezonālu komponenti.

Pirms sezonālās koriģēšanas tiek veikta rindā iespējami iekļauto netipisko vērtību korekcija. Uzmanība tiek pievērsta trīs veidu netipiskām vērtībām: aditīvām netipiskām vērtībām, līmeņa pārmaiņām un īslaicīgām izmaiņām. Aditīva netipiska vērtība ietekmē tikai vienu novērojumu. Īslaicīgas izmaiņas ietekmē vairākus secīgus novērojumus. Līmeņa pārmaiņu netipiskā vērtība ietekmē visus turpmākos novērojumus no noteikta punkta. Netipisko vērtību noteikšana tiek veikta, izmantojot matemātisko identificēšanas procedūru un visu pieejamo informāciju. Netipiskās vērtības modelī tiek iekļautas kā regresori, ja tās ir skaidri interpretējamas. Netipisko vērtību skaits laikrindās var būt ne vairāk kā 5 % no visiem rindas novērojumiem.

Sadalījuma shēma tiek izraudzīta, izmantojot gan automātisko sadalījuma shēmas atlasi (izmantojot informācijas kritērijus), gan grafisko analīzi. Lielākajai daļai CNK rindu tika izmantots daudzkāršais sadalījums. Tomēr dažos gadījumos var tikt izmantots aditīvais sadalījums, piemēram, atlikumiem, kur varētu būt negatīvas vērtības.

Parasti programmā *JDemetra+* tiek automātiski noteikts *ARIMA* modelis. Automātisko modeli var mainīt, ja modeļa kvalitāte nav pietiekama, proti, ja *JDemetra+* konstatē, ka dati joprojām satur sezonālās svārstības un kalendāros efektus, vai arī vēlas samazināt revīziju skaitu. Modeļa struktūru var vienkāršot, tostarp izmantot tā dēvēto “*Airline*” modeli.

### 3.4.2. Kalendārās koriģēšanas politika

Kalendārā koriģēšana tiek veikta sezonāli koriģētu datu iegūšanas procesā un ir datu priekšapstrādes elements sezonālās koriģēšanas procedūrā. Galvenos kalendāros efektus modelē divi regresori, ņemot vērā kopējo darbdienu skaitu un perioda ilguma svārstības (garā gada efektu).

Kalendārās koriģēšanas nolūkā tiek izmantoti Latvijai specifiskie kalendārie regresori. Centrālā statistikas pārvalde ir ieguvusi kalendāros regresorus saskaņā ar valsts likumu par svētku, atceres un atzīmējamām dienām un *JDemetra+* dokumentāciju. Kalendārās ietekmes korekcijas veic tikai atlasītajām laikrindām, kurās kalendārā ietekme ir statistiski nozīmīga un izskaidrojama no ekonomiskā viedokļa.

### 3.4.3. Revīzijas politika attiecībā uz sezonāli koriģētiem datiem

Saskaņā ar ESS sezonālās koriģēšanas vadlīnijām modeļi un to parametri tiek pārbaudīti un revidēti reizi gadā, kad laikrindām pievieno datus par pirmo ceturksni. Pārējā gada laikā tiek saglabāts aktuālais modelis, veicot tikai daļējas vienlaicīgas korekcijas (pēdējās netipiskās vērtības). Izņēmuma gadījumā, proti, ja sākotnējie dati tiek revidēti un modeļa kvalitāte nav pieņemama vai parametri ir statistiski nenozīmīgi, modeli var pielāgot.

Vienlaicīgu korekciju stratēģiju un modeli izmanto revīzijā, ko veic reizi gadā (pirmajā ceturksnī). Ja veic nozīmīgas koriģētu datu revīzijas, vienmēr izmanto paralēlo koriģēšanu. Ja ir būtiskas izmaiņas sezonalitātes modelī vai nekoriģētu datu revīzijās, modelis pilnībā jāpārskata. Ja izmanto vienlaicīgo korekciju metodi, jauno modeli, tā spējas noteikt kvalitāti, kā arī koriģēto datu rindas vienmēr salīdzina ar iepriekšējiem rādītājiem.

# 4. IKP un komponentes – ražošanas pieeja

Ražošanas pieeja ir galvenā pieeja, ko Latvijā izmanto, lai novērtētu iekšzemes kopproduktu (IKP). Latvijā ceturkšņa IKP aprēķinos galvenokārt izmanto netiešo metodi.

Ražošanas pieejas pamatā ir dažādu ekonomikas nozaru izlaides un starppatēriņa novērtējumi. Starppatēriņš tiek novērtēts, izmantojot galīgo (gada) starppatēriņa un izlaides attiecību. Nozares bruto pievienoto vērtību definē kā starpību starp izlaidi (bāzes cenas) un starppatēriņu (pircēju cenas). Izlaidi veido pārskata periodā radītie produkti un pakalpojumi.

Saskaņā ar ražošanas pieeju IKP aprēķina kā visu *NACE* 2. red. nozaru bruto pievienotās vērtības summu bāzes cenās, pieskaitot produktu nodokļus un atņemot produktu subsīdijas. IKP novērtējumos saskaņā ar ražošanas pieeju nav atlikumu.

Ceturkšņa IKP ražošanas agregātu vērtēšanu galvenokārt veic *NACE* 2. red. klasifikācijas divu zīmju līmenī, bet ar dažiem izņēmumiem, kad aprēķinus veic trīs zīmju līmenī. Klasifikāciju pa institucionālajiem sektoriem piemēro arī *NACE* 2. red. divu zīmju līmenī.

Saskaņā ar ražošanas pieeju IKP komponentes novērtē faktiskajās cenās, iepriekšējā gada cenās un ķēdētajās rindās.

Galvenie datu avoti ceturkšņa IKP novērtēšanai saskaņā ar ražošanas pieeju ir šādi:

* Agroresursu un ekonomikas institūta ceturkšņa informācija;
* mēneša un ceturkšņa pārskati par lauksaimniecības produktu ražošanu un cenām (CSP);
* rūpniecības produkcijas apjoma mēneša indeksi un izlaides vērtība (ieguves rūpniecība un karjeru izstrāde, apstrādes rūpniecība, elektroenerģija, gāzes apgāde, siltumapgāde un gaisa kondicionēšana);
* ceturkšņa būvniecības produkcijas apjoma indekss un būvniecības produkcijas izlaide faktiskajās cenās;
* mēneša un ceturkšņa mazumtirdzniecības statistika;
* ceturkšņa dati par uzņēmumu darbības tendencēm šādās nozarēs: mežsaimniecība, vairumtirdzniecība, transports un uzglabāšana, izmitināšanas un ēdināšanas pakalpojumi, informācija un komunikācija, operācijas ar nekustamo īpašumu, profesionālie, zinātniskie un tehniskie pakalpojumi, administratīvo un apkalpojošo dienestu darbība, izglītība (tirgus pakalpojumi), veselība un sociālā aprūpe (tirgus pakalpojumi), māksla, izklaide un atpūta, citi pakalpojumi;
* ceturkšņa darbaspēka apsekojumu statistika par nodarbināto skaitu un darbaspēka izmaksām;
* Latvijas Bankas ceturkšņa informācija (maksājumu bilance, “Ceturkšņa finanšu pārskats (1-FP)”, Latvijas Bankas peļņas un zaudējumu aprēķins, monetāro finanšu iestāžu finanšu pārskats (peļņas vai zaudējumu aprēķins un bilances pozīcijas));
* Finanšu un kapitāla tirgus komisijas ceturkšņa informācija (ieguldījumu brokeru sabiedrību un ieguldījumu pārvaldes sabiedrību peļņas vai zaudējumu aprēķins, pensiju fondu peļņas vai zaudējumu aprēķins utt.);
* Latvijas Republikas Finanšu ministrija (produktu nodokļi);
* galvenie vispārējās valdības sektora finanšu statistikas datu avoti ir Finanšu ministrijas mēneša un gada pārskati par valsts un pašvaldību budžetu izpildi un statistikas veidlapu informācija par valsts un pašvaldību kontrolēto uzņēmumu darbību.

Uzņēmējdarbības ceturkšņa statistikas pamatā ir apsekojumu dati (informācija tiek apkopota no lielām vienībām – galvenie rādītāji ir neto apgrozījums un nodarbināto skaits).

Finanšu sektora uzraudzības iestāžu sniegtā statistiskā informācija (informācija par kredītiestādēm, apdrošināšanas sabiedrībām, pensiju fondiem) tiek izmantota, lai novērtētu šā sektora izlaidi un starppatēriņu.

Primārais datu avots ārpustirgus darbībām ir vispārējās valdības sektora ikmēneša izdevumi centrālās un vietējās valdības vajadzībām.

Nefinanšu sabiedrību sektorā (S.11) un mājsaimniecību sektorā (S.14) izlaidi aprēķina, izmantojot īstermiņa uzņēmējdarbības statistikas datus par izlaidi vai apgrozījumu, savukārt finanšu sabiedrību sektorā (S.12) – pārsvarā izmantojot tiešus datu avotus, ko sniedz Latvijas Banka un FKTK, kā arī CSP pārskatus izlaides novērtējumiem. Valdības vienību kārtējos izdevumus izmanto vispārējās valdības sektora (S.13) izlaides novērtējumiem. Mājsaimniecības apkalpojošo bezpeļņas iestāžu sektora (S.15) rādītājs saglabājas iepriekšējā gada attiecīgā perioda līmenī.

## 4.1. Bruto pievienotā vērtība, tostarp sadalījums pa nozarēm

#### Lauksaimniecība (*NACE* 2. red. A01)

Augkopības un lopkopības ceturkšņa novērtēšanu veic Agroresursu un ekonomikas institūta speciālisti, izmantojot informāciju no CSP pārskatiem, ekspertu novērtējumus un prognozes (jo īpaši attiecībā uz augkopību).

Kārtējo ceturkšņa aprēķinu veic, ekstrapolējot iepriekšējā gada attiecīgā ceturkšņa izlaidi.

Izlaidi aprēķina, izmantojot ražošanas rādītājus, savukārt starppatēriņa novērtējumiem izmanto galīgo (gada) starppatēriņa un izlaides attiecību. Bruto pievienotā vērtība ir izlaides un starppatēriņa starpība.

Lauksaimniecības datu novērtējumi ietver lopkopību (gaļu, pienu, olas, kā arī datus par citu produktu iepirkumu un cenām no pārdošanas veidlapām), augkopību un pakalpojumus. Tā kā augkopībai ir augsts sezonalitātes faktors, gada laikā iegūto izlaidi dala pa ceturkšņiem proporcionāli izmaksām, kuras radušās. Agroresursu un ekonomikas institūta speciālisti katru ceturksni veic ražošanas novērtēšanu.

Ceturkšņa apjoma mēru apkopošanai izmanto lauksaimniecības produktu cenu indeksus, kurus aprēķinājis Agroresursu un ekonomikas institūts.

Ceturkšņa dati par lopkopību tiek novērtēti, pamatojoties uz šādiem datu avotiem:

* + CSP statistikas anketām:
    - 1-putnkopība “Pārskats par putnkopību”;
    - 11-iepirkums “Pārskats par lauksaimniecības dzīvnieku iepirkumu un kaušanu”;
  + Lauksaimniecības datu centra uzturētā piena ražotāju reģistra datiem;
  + kautuvju datiem, kas tiek paziņoti Lauksaimniecības datu centra uzturētajā elektronisko ziņojumu ievades sistēmā;
  + statistiku par kautuvēs saražoto gaļu iegūst no šādiem datu avotiem:
    - kautuvju datiem, kas tiek paziņoti Lauksaimniecības datu centra pārvaldītajā elektronisko ziņojumu ievades sistēmā;
    - CSP anketas 11-iepirkums “Pārskats par lauksaimniecības dzīvnieku iepirkumu un kaušanu”.

Datus par iepirkto graudu, pākšaugu un rapša apjomu un vidējām iepirkuma cenām CSP iegūst pilnā apsekojumā, izmantojot veidlapu 1-iepirkums “Pārskats par graudu, pākšaugu, rapša iepirkumu”.

Rādītāju iegūšanai veic aprēķinus un novērtējumus, izmantojot šādus datu avotus:

* + CSP statistikas pārskatu veidlapas:
    - 21-LS (augkopība) “Pārskats par augkopības produktu pārdošanu”;
    - 1-puķes un stādi “Pārskats par puķkopību un stādu audzēšanu”;
    - 5-iepirkums “Pārskats par linu un kaņepju iepirkumu”;
    - 1-iepirkums “Pārskats par graudu, pākšaugu un rapša iepirkumu”;
    - 11-iepirkums “Pārskats par lauksaimniecības dzīvnieku iepirkumu un kaušanu”;
    - 3-ls “Lopkopība”;
    - 1-putnkopība “Pārskats par putnkopību”;
  + Lauksaimniecības datu centra piena ražotāju reģistra datus;
  + Lauksaimniecības datu centra elektronisko ziņojumu ievades sistēmā sniegto informāciju par kautuvēm;
  + Agroresursu un ekonomikas institūta datus par lauksaimniecības produktu cenām.

#### Mežsaimniecība (*NACE* 2. red. A02)

Mežsaimniecības izlaides vērtējumiem izmantotie dati tiek iegūti no CSP tirdzniecības un pakalpojumu statistikas. Lai aprēķinātu mežsaimniecības apgrozījuma datus, tiek veikta imputācija, izmantojot informāciju, kas ietverta Valsts ieņēmumu dienesta pievienotās vērtības nodokļa deklarācijā. Izlaidi aprēķina, izmantojot apgrozījuma datus – pārskata ceturkšņa apgrozījuma datus salīdzina ar iepriekšējā gada attiecīgā ceturkšņa datiem, lai iegūtu izmaiņas, kuras ekstrapolē uz iepriekšējā gada attiecīgā ceturkšņa izlaidi.

Starppatēriņš tiek novērtēts, izmantojot galīgo (gada) starppatēriņa un izlaides attiecību.

Bruto pievienotā vērtība ir izlaides un starppatēriņa starpība.

Pievienotā vērtība apjoma mēros tiek novērtēta, izmantojot atbilstošo cenu indeksu – apaļo kokmateriālu vidējās iepirkuma cenas indeksus. Eksporta vienības vērtības indeksu izmanto eksportētās produkcijas apjoma aprēķiniem.

Dati par uzņēmumu iepirkto baļķu un kluču daudzumu un cenām tiek apkopoti reizi sešos mēnešos, un tos izmanto, lai aprēķinātu vidējās baļķu un kluču (priedes zāģbaļķu, egles zāģbaļķu, bērza zāģbaļķu un finierkluču, melnalkšņa zāģbaļķu, apses zāģbaļķu un taras kluču) iepirkuma cenas Latvijā (EUR/m3, bez PVN). Kokmateriālu vidējo iepirkuma cenu dati tiek iegūti izlases apsekojumā, izmantojot CSP izstrādāto pusgada statistikas pārskata veidlapu 1-kokmateriāli “Pārskats par kokmateriālu iepirkumu”.

#### Zivsaimniecība (*NACE* 2. red. A03)

Zivsaimniecības sektora izlaidi aprēķina, izmantojot ražošanas rādītājus. Izlaidi ceturkšņos aprēķina, izmantojot ekstrapolācijas metodi – pārskata ceturkšņa apgrozījuma datus salīdzina ar iepriekšējā gada attiecīgā ceturkšņa datiem, lai iegūtu izmaiņas, kuras ekstrapolē uz iepriekšējā gada attiecīgā ceturkšņa izlaidi.

Starppatēriņš tiek novērtēts, izmantojot galīgo (gada) starppatēriņa un izlaides attiecību.

Bruto pievienotā vērtība ir izlaides un starppatēriņa starpība.

Zivsaimniecības statistikas datu avots ir regulāri to komersantu apsekojumi, kuri nodarbojas ar zvejniecību.

Lai iegūtu datus par zivsaimniecību, tiek pārbaudīts nozvejas daudzums Ziemeļrietumatlantijā, Ziemeļaustrumatlantijā, Baltijas jūrā un Rīgas jūras līcī, Austrumu Vidusatlantijā un iekšējos ūdeņos. Attiecīgas informācijas trūkuma dēļ akvakultūras daudzumu aprēķina iepriekšējā gada attiecīgā ceturkšņa līmenī, līdz tiek saņemti jauni dati no gada datu avotiem. Šī informācija tiks integrēta aprēķinos atbilstoši CNK revīzijas politikai.

Pievienotā vērtība apjoma mēros tiek aprēķināta, izmantojot zivsaimniecības deflatoru. Zivsaimniecības deflatora aprēķinā izmanto vienības vērtības attiecību pret iepriekšējā gada vidējo vienības vērtību un zivju svērto vērtību. Svara aprēķinā izmanto visvērtīgākās zivju sugas, kas aptver aptuveni 98 % no visas zivsaimniecības vērtības.

Zivsaimniecības datus iegūst, izmantojot aprēķinus, kuru pamatā ir šādi datu avoti:

* + CSP statistikas pārskatu veidlapas:
    - gadā – 1-akvakultūra “Pārskats par akvakultūru”;
    - ceturksnī – 1-zvejniecība “Pārskats par zvejniecību”;
  + LR Zemkopības ministrijas Zivsaimniecības departamenta dati;
  + Pārtikas drošības, dzīvnieku veselības un vides zinātniskā institūta dati.

#### Ieguves rūpniecība un karjeru izstrāde, Apstrādes rūpniecība, Elektroenerģija, gāzes apgāde, siltumapgāde un gaisa kondicionēšana (*NACE* 2. red. no B līdz D)

Datu avoti ieguves rūpniecībai un karjeru izstrādei, apstrādes rūpniecībai, elektroenerģijai, gāzes apgādei, siltumapgādei un gaisa kondicionēšanai ir rūpniecības un būvniecības statistikas apsekojumi par rūpniecības produkcijas apjoma indeksu un izlaidi.

Izlaides un pievienotās vērtības aprēķināšanai izmanto vērtības indeksu, ekstrapolējot iepriekšējā gada atbilstošā perioda vērtību. Vērtības indeksu aprēķina, izmantojot nozares apjoma indeksu un ražotāju cenu indeksu. Starppatēriņš ir izlaides un pievienotās vērtības starpība.

Apjoma mēri. Pievienoto vērtību aprēķina ar ekstrapolācijas metodi, izmantojot rūpnieciskās ražošanas apjoma indeksu atsevišķi katrai *NACE* 2. red. darbībai.

Datu avoti: CSP mēneša statistikas pārskata veidlapa 1-r “Pārskats par rūpniecisko darbību”. Dati tiek vākti no ekonomiski aktīviem uzņēmumiem, ja to galvenā vai sekundārā darbība saskaņā ar *NACE* 2. red. ir ieguves rūpniecība un karjeru izstrāde (B sadaļa), apstrādes rūpniecība (C sadaļa), elektroenerģija, gāzes apgāde, siltumapgāde un gaisa kondicionēšana (D sadaļa) un ja 20 un vairāk cilvēku ir nodarbināti rūpnieciskajā ražošanā vai ja rūpniecības apgrozījums iepriekšējā gadā bijis 500 tūkstoši EUR vai lielāks.

#### Ūdens apgāde; notekūdeņu, atkritumu apsaimniekošana un sanācija (*NACE* 2. red. E)

Ūdensapgādes, notekūdeņu, atkritumu apsaimniekošanas un sanācijas izlaidi iegūst no nefinanšu komersantu finansiālajiem rādītājiem (rādītājs – neto apgrozījums). Izlaidi ceturkšņos aprēķina, izmantojot ekstrapolācijas metodi, – ceturkšņa (neto apgrozījuma) datus salīdzina ar iepriekšējā gada attiecīgā ceturkšņa datiem, lai iegūtu izmaiņas, ko izmanto, lai ekstrapolētu nacionālo kontu iepriekšējā gada attiecīgā ceturkšņa vērtību.

Starppatēriņš tiek novērtēts, izmantojot galīgo (gada) starppatēriņa un izlaides attiecību.

Bruto pievienotā vērtība ir izlaides un starppatēriņa starpība.

Apjoma mēru novērtējumiem izmanto nozares RCI, izņemot E39 nodaļu, kur aprēķinos izmanto nodarbināto skaita izmaiņas. Valdības sektora pievienotās vērtības apjoma mēriem tiek piemērotas nodarbināto skaita izmaiņas.

Datu avoti: CSP ceturkšņa statistikas pārskata veidlapa 1-F “Pārskats par finansiālo stāvokli”. Šā apsekojuma statistiskā kopa – visi ekonomiski aktīvie uzņēmumi, kuru nodarbināto skaits, gada apgrozījums vai kopējā bilances summa pārsniedz noteiktu robežvērtību. Uzņēmumi, kuri nepārsniedz neviena noteiktā rādītāja robežvērtību, netiek apsekoti, bet dati tiek pārrēķināti, izmantojot gada pārskatu un Valsts ieņēmumu dienestā iesniegto PVN deklarāciju rādītājus.

#### Būvniecība (*NACE* 2. red. F)

Izlaides un pievienotās vērtības aprēķināšanai ekstrapolē iepriekšējā gada attiecīgo periodu, izmantojot vērtības indeksu. Vērtības indeksu aprēķina, izmantojot nozares apjoma indeksu un būvniecības izmaksu indeksu. Starppatēriņš ir izlaides un pievienotās vērtības starpība.

Būvniecības izlaides dati tiek iegūti, veicot izlases apsekojumu. Datus apkopo, pamatojoties uz CSP ceturkšņa anketu par būvniecību (1-būvniecība).

Dati tiek vākti no visiem ekonomiski aktīviem uzņēmumiem, kuru galvenā vai sekundārā darbība ir būvniecība (*NACE* 2. red. F sadaļa, 41.10.– 43.99. klase) un kuri būvniecībā nodarbina 30 vai vairāk cilvēkus, un kuru apgrozījums iepriekšējā gadā bija 4,5 miljoni EUR vai lielāks. Citas komercsabiedrības, kas nodarbojas ar būvniecību, tiek apsekotas, pamatojoties uz vienkāršu izlasi pēc nejaušības principa.

Apjoma mēri. Pievienoto vērtību aprēķina ar ekstrapolācijas metodi, izmantojot būvniecības produkcijas apjoma indeksu (ceturkšņa rādītāju).

#### Vairumtirdzniecība un mazumtirdzniecība, automobiļu un motociklu remonts (*NACE* 2. red. G)

Saskaņā ar EKS 2010 3.56. sadaļu vairumtirdzniecības un mazumtirdzniecības pakalpojumu izlaidi mēra pēc tirdzniecības uzcenojuma, kas realizēts precēm, kuras pērk tālākpārdošanai. Ceturkšņa nacionālajos kontos par izlaides rādītāju jāizmanto īstermiņa statistikas dati par vairumtirdzniecības apgrozījumu (G46 nodaļa) un jāveic attiecīgas korekcijas (ja nepieciešams), jo nav pieejama ceturkšņa informācija par tirdzniecības uzcenojuma attīstību.

Starppatēriņš tiek novērtēts, izmantojot galīgo (gada) starppatēriņa un izlaides attiecību.

Apjoma indeksi. Automobiļu un motociklu tirdzniecības (G45) apgrozījuma indeksu un mazumtirdzniecības uzņēmumu (G47) apgrozījuma indeksu izmanto, lai novērtētu šo sadaļu apjoma mērus. Vairumtirdzniecībā par deflatoru izmanto svērto cenu indeksu, kura pamatā ir ražotāju cenu un importa cenu indeksi.

Mazumtirdzniecības dati tiek iegūti, veicot izlases apsekojumu. Informācija tiek vākta no:

* + CSP mēneša statistikas pārskata veidlapas 1-apgrozījums “Pārskats par apgrozījumu”;
  + Valsts ieņēmumu dienesta pievienotās vērtības nodokļa deklarācijā ietvertās informācijas datu imputācijai. Apsekojumā iekļaujamie uzņēmumi tiek atlasīti, izmantojot vienkāršu stratificētu izlasi pēc nejaušības principa.

Uzņēmumus stratificē pēc darbības veida saskaņā ar Saimniecisko darbību statistisko klasifikāciju Eiropas Kopienā (*NACE* 2. red.) un apgrozījumu. Jo lielāks ir uzņēmuma apgrozījums, jo lielākas ir iespējas uzņēmumam tikt iekļautam izlasē.

Dati par automobiļu un motociklu vairumtirdzniecību tiek iegūti no:

* + CSP mēneša anketas 4-apgrozījums “Pārskats par apgrozījumu”;
  + Valsts ieņēmumu dienesta pievienotās vērtības nodokļa deklarācijā ietvertās informācijas datu imputācijai.

#### Transports un uzglabāšana (*NACE* 2. red. H)

Datu avots ir informācija no ikmēneša statistikas pārskata par pakalpojumu nozaru apgrozījumu, šajā *NACE* 2. red. sadaļā dažu nodaļu aprēķini un vērtējumi tiek veikti detalizētākā līmenī.

Izlaidi ceturkšņos aprēķina, izmantojot ekstrapolācijas metodi, – īstermiņa statistikas ceturkšņa datus salīdzina ar iepriekšējā gada attiecīgā ceturkšņa datiem, lai iegūtu izmaiņas, ko izmanto, lai ekstrapolētu nacionālo kontu iepriekšējā gada attiecīgā ceturkšņa vērtību.

Starppatēriņš tiek novērtēts, izmantojot galīgo (gada) starppatēriņa un izlaides attiecību.

Bruto pievienotā vērtība ir izlaides un starppatēriņa starpība.

Apjoma mēri. Apjoma rādītāju aprēķināšanai izmanto pakalpojumu ražotāju cenu indeksus, patēriņa cenu indeksus un dažus apjoma rādītājus.

Dati par neto apgrozījumu tiek iegūti no:

* + CSP mēneša anketas 2-apgrozījums “Pārskats par apgrozījumu”;
  + VID pievienotās vērtības nodokļa deklarācijā ietvertās informācijas datu imputācijai.

#### Izmitināšana un ēdināšanas pakalpojumi (*NACE* 2. red. I)

Šī sadaļa ietver īslaicīgas izmitināšanas nodrošināšanu ceļotājiem, kā arī gatavo ēdienu un dzērienu sniegšanas pakalpojumus.

Dati par izmitināšanu un ēdināšanas pakalpojumiem tiek iegūti no tirdzniecības un pakalpojumu statistikas un Valsts ieņēmumu dienesta. Izlaidi ceturkšņos aprēķina, izmantojot ekstrapolācijas metodi, – īstermiņa statistikas ceturkšņa datus salīdzina ar iepriekšējā gada attiecīgā ceturkšņa datiem, lai iegūtu izmaiņas, ko izmanto, lai ekstrapolētu nacionālo kontu iepriekšējā gada attiecīgā ceturkšņa vērtību.

Starppatēriņš tiek novērtēts, izmantojot starppatēriņa un izlaides galīgo (gada) struktūru.

Bruto pievienotā vērtība ir izlaides un starppatēriņa starpība.

Apjoma mēru aprēķināšanai attiecībā uz izmitināšanas un ēdināšanas pakalpojumiem izmanto patēriņa cenu indeksus.

Dati tiek iegūti no:

* + CSP mēneša anketas 2-apgrozījums “Pārskats par apgrozījumu”;
  + VID pievienotās vērtības nodokļa deklarācijā ietvertās informācijas datu imputācijai.

#### Informācijas un komunikācijas pakalpojumi (*NACE* 2. red. J)

Informācijas un komunikāciju nozaru izlaidi iegūst no nozares darbības apsekojumiem un Valsts ieņēmumu dienesta sniegtajiem PVN datiem. Izlaidi ceturkšņos aprēķina, izmantojot ekstrapolācijas metodi, – īstermiņa statistikas ceturkšņa datus par apgrozījumu salīdzina ar iepriekšējā gada attiecīgā ceturkšņa datiem, lai iegūtu izmaiņas, ko izmanto, lai ekstrapolētu nacionālo kontu iepriekšējā gada attiecīgā ceturkšņa vērtību.

Starppatēriņš tiek novērtēts, izmantojot galīgo (gada) starppatēriņa un izlaides attiecību.

Bruto pievienotā vērtība ir izlaides un starppatēriņa starpība.

Apjoma mēri. Pievienoto vērtību aprēķina, izmantojot patēriņa cenu indeksus un biznesa pakalpojumu cenu indeksus. Biznesa pakalpojumu cenu indeksi dažām nozarēm (datorprogrammēšana, konsultēšana un saistītās darbības (J62), informācijas pakalpojumi (J63)) tiek aprēķināti, izmantojot vienas stundas darbaspēka izmaksu datus, tāpēc tie nav pieejami ceturkšņa novērtējumiem divus mēnešus pēc pārskata perioda un tiek izmantoti iepriekšējā ceturkšņa BPCI. Pēc tam dati tiek revidēti saskaņā ar CNK revīzijas politiku.

Dati tiek iegūti no:

* + CSP mēneša anketas 2-apgrozījums “Pārskats par apgrozījumu”;
  + Valsts ieņēmumu dienesta pievienotās vērtības nodokļa deklarācijā ietvertās informācijas datu imputācijai.

#### Finanšu un apdrošināšanas darbības (*NACE* 2. red. K)

Pievienoto vērtību faktiskajās cenās katrai K sadaļas nodaļai aprēķina, pamatojoties uz individuālu pieeju, ņemot vērā katras darbības īpašo veidu un datu avotus. K sadaļas apjoma mērus iegūst, deflējot ar PCI, izņemot attiecībā uz *FISIM*, kurus aprēķina un pievieno K sadaļas izlaidei un starppatēriņam atsevišķi.

*Finanšu pakalpojumu darbības, izņemot apdrošināšanu un pensiju uzkrāšanu (NACE 2. red. K64)*

Latvijas Bankas izlaidi mēra kā izmaksu summu. Tas nozīmē, ka izlaide tiek novērtēta kā darba samaksas, sociālās apdrošināšanas izdevumu, pamatkapitāla patēriņa (P.51c) un starppatēriņa summa.

Starppatēriņu veido naudas zīmju iegādes izdevumi, komisijas maksas izdevumi un pārējie bankas darbības izdevumi. Starpību starp kopējo izlaidi un summu, ko veido komisijas maksas ienākumi un citi bankas darbības ienākumi, iedala S.122 un S.125 apakšsektora starppatēriņā. Ievaddatus iegūst no Latvijas Bankas peļņas un zaudējumu aprēķina, kas tiek sniegts reizi ceturksnī.

Lielākā 64. nodaļas klase ir “Cita monetārā starpniecība” (64.19), kuru galvenokārt veido komercbankas. Šo vienību izlaide tiek novērtēta kā S.122 apakšsektora *FISIM*, komisijas naudas un citu līdzīgu ienākumu, finanšu instrumentu tirdzniecības darījumu peļņas/zaudējumu un citu parasto ienākumu summa. Starppatēriņš tiek novērtēts kā summa, ko veido komisijas naudas un citi līdzīgi izdevumi, pārējie administratīvie izdevumi, citi parastie izdevumi un S.122 apakšsektorā iedalītā Latvijas Bankas produkcija. Latvijas Banka reizi ceturksnī sniedz aprēķinam nepieciešamos datus – peļņas vai zaudējumu aprēķinu.

Citu 64. nodaļas klašu izlaidi veido S.125 apakšsektora uzņēmumu *FISIM*, no vienas puses, un pakalpojumi, par kuriem tieši maksā klienti, no otras puses. Datus sniedz Finanšu un kapitāla tirgus komisija, kā arī tos iegūst no Latvijas Bankas katru ceturksni veiktā apsekojuma. Attiecībā uz S.127 apakšsektora 64.20, 64.30 un 64.99 klases uzņēmumiem izmanto izmaksu summas pieeju.

Tā kā attiecībā uz lielāko daļu citu 64. nodaļas klašu trūkst piemērotu rādītāju, starppatēriņu novērtē, pamatojoties uz procentuālo attiecību, ko aprēķina, izmantojot pēdējos pieejamos gada datus. 64. nodaļas starppatēriņā ietver arī S.124 un S.127 apakšsektora *FISIM*, kā arī S.125 apakšsektorā iedalīto Latvijas Bankas produkciju.

*Apdrošināšana, pārapdrošināšana un pensiju uzkrāšana, izņemot obligāto sociālo apdrošināšanu (NACE 2. red. K65)*

“Dzīvības apdrošināšanas” (65.11) un “Apdrošināšanas, izņemot dzīvības apdrošināšanu” (65.12) izlaidi aprēķina šādi:

nopelnītās tiešās apdrošināšanas prēmijas + īpašuma ienākums, ko attiecina uz apdrošinājuma ņēmējiem – koriģētas piekritušās atlīdzību prasības (tiek piemērota atšķirīga pieeja dzīvības apdrošināšanai un nedzīvības apdrošināšanai) – izmaiņas apdrošināšanas tehniskajās rezervēs, izņemot turēšanas guvumus (tiek izmantota atšķirīga pieeja dzīvības apdrošināšanai un nedzīvības apdrošināšanai). Dati tiek iegūti no dzīvības apdrošināšanas sabiedrību un nedzīvības apdrošināšanas sabiedrību peļņas vai zaudējumu aprēķina.

Attiecībā uz dzīvības apdrošināšanu un nedzīvības apdrošināšanu nav pieejami piemēroti starppatēriņa rādītāji. Tāpēc tiek izmantota starppatēriņa attiecība, kuru aprēķina, pamatojoties uz pēdējo pieejamo peļņas vai zaudējumu gada aprēķinu, ko iesniegušas dzīvības apdrošināšanas un nedzīvības apdrošināšanas sabiedrības. Starppatēriņā ietver arī pārapdrošināšanu (65.20), t. i., pārapdrošināšanas pakalpojumu, ko izmanto apdrošināšanas sabiedrības (65.11 un 65.12) un kas tiek iegūts no maksājumu bilances.

Pensiju uzkrāšanas klasi (65.30) veido privātie pensiju plāni, privātie pensiju fondi un valsts fondēto pensiju shēmas (VFPS) līdzekļu pārvaldītāji. VFPS līdzekļu pārvaldītāju izlaide ir vienāda ar starppatēriņu un sastāv no atlīdzības līdzekļu pārvaldītājam, atlīdzības turētājbankai un pārējiem ieguldījumu plāna pārvaldes izdevumiem. Datus iegūst no VFPS ienākumu un izdevumu pārskata. Privāto pensiju plānu izlaidi aprēķina šādi: kopējās iemaksas + īpašuma ienākums, kas nopelnīts, ieguldot rezervēs, – izmaksātais papildpensijas kapitāls – turēšanas guvumi. Privāto pensiju plānu starppatēriņu novērtē, izmantojot ieguldījumu pārvaldīšanas izdevumus un administratīvos izdevumus. Datus iegūst no pensiju plāna neto aktīvu kustības pārskata. Privāto pensiju fondu izlaide ir pamatdarbības ienākumu un pārējo ienākumu summa; starppatēriņš ir pārējo izdevumu un koriģēto administratīvo izdevumu summa. Datus iegūst no privāto pensiju fondu peļņas vai zaudējumu aprēķina.

65. nodaļas starppatēriņā ietver arī S.128 un S.129 apakšsektora *FISIM*.

Finanšu un kapitāla tirgus komisija datus novērtējumiem sniedz reizi ceturksnī.

*Finanšu pakalpojumu un apdrošināšanas darbības papildinošas darbības (NACE 2. red. K66)*

Pievienotās vērtības novērtējumus attiecībā uz šo nodaļu veido 2 daļas.

1. Pievienotā vērtība tādām fondu pārvaldīšanas darbībām (66.30), ko veic ieguldījumu pārvaldes sabiedrības un alternatīvo ieguldījumu fondu pārvaldnieki. To izlaidi veido komisijas naudas ienākumi un pārējie ienākumi, savukārt starppatēriņu veido komisijas naudas izdevumi un pārējie izdevumi. Finanšu un kapitāla tirgus komisija datus sniedz reizi ceturksnī.

2. Pievienotā vērtība citiem uzņēmumiem, kurus klasificē kā finanšu pakalpojumu un apdrošināšanas darbību papildinošas darbības. Šo uzņēmumu izlaidi aprēķina kā neto apgrozījumu no peļņas vai zaudējumu aprēķina, kas tiek iesniegts Latvijas Bankas veiktajā apsekojumā. Piemērotu rādītāju trūkuma dēļ starppatēriņu novērtē, pamatojoties uz procentuālo attiecību, ko aprēķina, izmantojot pēdējos pieejamos gada datus. Šīs sadaļas 66. nodaļas starppatēriņa datos ietver arī S.126 apakšsektora *FISIM*.

#### Operācijas ar nekustamo īpašumu (*NACE* 2. red. L)

Izlaidi attiecībā uz operācijām ar nekustamo īpašumu iegūst no nozaru darbības apsekojumiem un Valsts ieņēmumu dienesta sniegtajiem PVN datiem. Izlaidi ceturkšņos aprēķina, izmantojot ekstrapolācijas metodi, – ceturkšņa apgrozījuma datus salīdzina ar iepriekšējā gada attiecīgā ceturkšņa datiem, lai iegūtu izmaiņas, ko izmanto, lai ekstrapolētu nacionālo kontu iepriekšējā gada attiecīgā ceturkšņa vērtību.

Lai apkopotu nosacītās īres izlaidi faktiskajās cenās, pamatojas uz pieņēmumu, ka tā attīstās atbilstoši dažu nekustamā īpašuma nozares rādītāju attīstībai (pēc ekspertu novērtējumiem).

Starppatēriņš tiek novērtēts, izmantojot galīgo (gada) starppatēriņa un izlaides attiecību. Bruto pievienotā vērtība ir izlaides un starppatēriņa starpība.

Pievienotā vērtība salīdzināmās cenās tiek aprēķināta, izmantojot attiecīgos cenu indeksus (PCI, BPCI, MCI). Dati galvenokārt tiek iegūti no:

* CSP mēneša anketas 2-apgrozījums “Pārskats par apgrozījumu”;
* Valsts ieņēmumu dienesta pievienotās vērtības nodokļa deklarācijā ietvertās informācijas datu imputācijai.

#### Profesionālie, zinātniskie un tehniskie pakalpojumi (*NACE* 2. red. M)

Datus par profesionāliem, zinātniskiem un tehniskiem pakalpojumiem iegūst no tirdzniecības un pakalpojumu statistikas un Valsts ieņēmumu dienesta. Izlaidi ceturkšņos aprēķina, izmantojot ekstrapolācijas metodi, – ceturkšņa apgrozījuma datus salīdzina ar iepriekšējā gada attiecīgā ceturkšņa datiem, lai iegūtu izmaiņas, ko izmanto, lai ekstrapolētu nacionālo kontu iepriekšējā gada attiecīgā ceturkšņa vērtību.

Starppatēriņš tiek novērtēts, izmantojot starppatēriņa un izlaides galīgo (gada) struktūru.

Bruto pievienotā vērtība ir izlaides un starppatēriņa starpība.

Apjoma mēri. Nozares deflatorus galvenokārt veido no biznesa pakalpojumu cenu indeksiem, bet dažiem pakalpojumiem – no patēriņa cenu indeksiem. Biznesa pakalpojumu cenu indeksi specifiskiem pakalpojumiem (juridiskiem un grāmatvedības pakalpojumiem (M69.10), vadības konsultāciju pakalpojumiem (M70.2), arhitektūras un inženiertehniskiem pakalpojumiem un ar tām saistītajām tehniskajām konsultācijām (M71), reklāmas un tirgus izpētes pakalpojumiem (M73)) tiek aprēķināti, izmantojot vienas stundas darbaspēka izmaksu datus, tāpēc tie nav pieejami ceturkšņa novērtējumiem divus mēnešus pēc pārskata perioda un tiek izmantoti iepriekšējā ceturkšņa BPCI. Pēc tam dati tiek revidēti saskaņā ar CNK revīzijas politiku.

Dati tiek iegūti no:

* CSP mēneša anketas 2-apgrozījums “Pārskats par apgrozījumu” attiecībā uz M69, M70, M71, M73, M74 nodaļā ietvertajiem pakalpojumiem un ceturkšņa anketas 3-apgrozījums “Pārskats par apgrozījumu” attiecībā uz M72 un M75 nodaļā ietvertajiem pakalpojumiem;
* Valsts ieņēmumu dienesta pievienotās vērtības nodokļa deklarācijā ietvertās informācijas datu imputācijai.

#### Administratīvo un apkalpojošo dienestu darbība (*NACE* 2. red. N)

Datus par administratīvo un apkalpojošo dienestu darbību iegūst no tirdzniecības un pakalpojumu statistikas un Valsts ieņēmumu dienesta. Izlaidi ceturkšņos aprēķina, izmantojot ekstrapolācijas metodi, – ceturkšņa apgrozījuma datus salīdzina ar iepriekšējā gada attiecīgā ceturkšņa datiem, lai iegūtu izmaiņas, ko izmanto, lai ekstrapolētu nacionālo kontu iepriekšējā gada attiecīgā ceturkšņa vērtību.

Starppatēriņš tiek novērtēts, izmantojot galīgo (gada) starppatēriņa un izlaides attiecību.

Bruto pievienotā vērtība ir izlaides un starppatēriņa starpība.

Apjoma mēri. Nozares deflatorus galvenokārt veido no biznesa pakalpojumu cenu indeksiem, bet dažām nozarēm – no patēriņa cenu indeksa un apjoma indeksa, kas tiek izstrādāts, pamatojoties uz nodarbināto skaita izmaiņu salīdzinājumu ar iepriekšējo gadu. Biznesa pakalpojumu cenu indeksi attiecībā uz apsardzes pakalpojumiem un izmeklēšanu (N80) tiek aprēķināti, izmantojot vienas stundas darbaspēka izmaksu datus, tāpēc tie nav pieejami ceturkšņa novērtējumiem divus mēnešus pēc pārskata perioda un tiek izmantoti iepriekšējā ceturkšņa BPCI. Pēc tam dati tiek revidēti saskaņā ar CNK revīzijas politiku.

Dati tiek iegūti no:

* CSP mēneša anketas 2-apgrozījums “Pārskats par apgrozījumu”;
* Valsts ieņēmumu dienesta pievienotās vērtības nodokļa deklarācijā ietvertās informācijas datu imputācijai.

#### Valsts pārvalde un aizsardzība; obligātā sociālā apdrošināšana (*NACE* 2. red. O), izglītība (*NACE* 2. red. P), veselība un sociālā aprūpe (*NACE* 2. red. Q)

Valsts pārvalde un aizsardzība, kā arī obligātā sociālā apdrošināšana ir galvenā valsts sektora darbība. Valsts budžeta kārtējos izdevumus izmanto šā sektora izlaides un starppatēriņa novērtējumiem (sk. turpmāk sadaļu *Vispārējās valdības sektora (S.13) ārpustirgus izlaide*).

Tirgus produkcija izglītībai, kā arī veselībai un sociālajai aprūpei. Primārais datu avots ir nefinanšu uzņēmumu statistiskais apsekojums katru ceturksni. Izlaidi ceturkšņos aprēķina, izmantojot ekstrapolācijas metodi, – ceturkšņa datus salīdzina ar iepriekšējā gada ceturkšņa datiem, lai iegūtu izmaiņas, ko izmanto, lai ekstrapolētu iepriekšējā gada attiecīgā ceturkšņa vērtību. Starppatēriņš tiek novērtēts, izmantojot starppatēriņa un izlaides galīgo (gada) struktūru.

Bruto pievienotā vērtība ir izlaides un starppatēriņa starpība.

Apjoma mēri. Pievienoto vērtību aprēķina, izmantojot patēriņa cenu indeksu un apjoma indeksu, ko veido dati par nodarbināto skaita izmaiņām un darba algu.

Datus par tirgus sektoru iegūst no:

* CSP mēneša anketas 3-apgrozījums “Pārskats par apgrozījumu”;
* Valsts ieņēmumu dienesta pievienotās vērtības nodokļa deklarācijā ietvertās informācijas datu imputācijai.

#### Māksla, izklaide un atpūta (*NACE* 2. red. R)

Datus par mākslu, izklaidi un atpūtu iegūst no tirdzniecības un pakalpojumu statistikas un Valsts ieņēmumu dienesta datu imputācijas. Izlaidi ceturkšņos aprēķina, izmantojot ekstrapolācijas metodi, – ceturkšņa datus salīdzina ar iepriekšējā gada ceturkšņa datiem, lai iegūtu izmaiņas, ko izmanto, lai ekstrapolētu iepriekšējā gada attiecīgā perioda vērtību.

Starppatēriņš tiek novērtēts, izmantojot starppatēriņa un izlaides galīgo (gada) struktūru.

Bruto pievienotā vērtība ir izlaides un starppatēriņa starpība.

Apjoma mēri. Pievienoto vērtību aprēķina, izmantojot patēriņa cenu indeksus un apjoma indeksu, ko veido dati par nodarbināto skaita izmaiņām un darba algu.

Datus par tirgus sektoru iegūst no:

* CSP mēneša anketas 3-apgrozījums “Pārskats par apgrozījumu”;
* Valsts ieņēmumu dienesta pievienotās vērtības nodokļa deklarācijā ietvertās informācijas datu imputācijai.

#### Citi pakalpojumi (*NACE* 2. red. S)

Datus par citiem pakalpojumiem iegūst no tirdzniecības un pakalpojumu statistikas un Valsts ieņēmumu dienesta datu imputācijas. Izlaidi ceturkšņos aprēķina, izmantojot ekstrapolācijas metodi, – ceturkšņa datus salīdzina ar iepriekšējā gada ceturkšņa datiem, lai iegūtu izmaiņas, ko izmanto, lai ekstrapolētu iepriekšējā gada attiecīgā perioda vērtību.

Starppatēriņš tiek novērtēts, izmantojot starppatēriņa un izlaides galīgo (gada) struktūru.

Bruto pievienotā vērtība ir izlaides un starppatēriņa starpība. Datus par tirgus sektoru iegūst no:

* CSP mēneša anketas 3-apgrozījums “Pārskats par apgrozījumu”;
* Valsts ieņēmumu dienesta pievienotās vērtības nodokļa deklarācijā ietvertās informācijas datu imputācijai.

Apjoma mēri. Pievienoto vērtību aprēķina, izmantojot patēriņa cenu indeksus un apjoma indeksu, ko veido dati par nodarbināto skaita izmaiņām un darba algu.

#### Vispārējās valdības sektora (S.13) ārpustirgus izlaide

EKS 2010 2.111. punktā ir noteikts, ka vispārējās valdības sektors (S.13) ietver visas institucionālās vienības, kuras ir ārpustirgus ražotāji un kuru produkcija ir paredzēta individuālajam un kolektīvajam patēriņam, un kuras galvenokārt finansē no obligātajiem maksājumiem, ko veic citiem sektoriem piederošas vienības un institucionālās vienības, kuras nodarbojas galvenokārt ar nacionālā ienākuma un bagātības pārdali.

Savukārt 2.113. punktā noteikts, ka vispārējās valdības sektors ir sadalīts četros apakšsektoros:

* centrālā valdība (izņemot sociālās apdrošināšanas fondus) (S.1311);
* pavalsts valdība (izņemot sociālās apdrošināšanas fondus) (S.1312);
* vietējā valdība (izņemot sociālās apdrošināšanas fondus) (S.1313);
* sociālās apdrošināšanas fondi (S.1314).

Latvijā apkopo datus par centrālo valdību, vietējo valdību un sociālās apdrošināšanas fondiem. Ārpustirgus ražotāju kopējo izlaidi vērtē kā ražošanas kopējās izmaksas:

***P*.1 (*S*.13) = *P*.2 + *D*.1 + *P*.51*c* + *D*.29 – *D.*39,**

kur:

*P.1 (S.13)* – vispārējās valdības sektora ārpustirgus izlaide;

*P.2* – starppatēriņš;

*D.1* – darbinieku atalgojums;

*P.51c* – pamatkapitāla patēriņš;

*D.29* – citi ražošanas nodokļi;

*D.39* – citas ražošanas subsīdijas.

Primārie datu avoti, ko izmanto vispārējās valdības (S.13) izlaides novērtējumiem, ir šādi:

* + - ziņojumi par vispārējās valdības konsolidētā budžeta izpildi;
    - CSP ceturkšņa apsekojums 2-FAP “Finanšu aktīvi un pasīvi”;
    - CSP ceturkšņa apsekojums 2-darbs “Pārskats par darbu”.

Ceturkšņa aprēķinos katru valdības sektora izlaides komponenti sadala pa nozarēm, izmantojot sadalījumu par gadu *NACE* 2. red. līmenī un ceturkšņa informāciju par P.2, D.1, P.51c, D.29 un D.39. Piemēram, aprēķinot 2018. gada ceturkšņu datus, tiek izmantota iepriekš minēto komponenšu struktūra 2017. gadā.

Starppatēriņu (P.2) aprēķina, izmantojot izdevumu datus. Galvenie vispārējās valdības izdevumu veidi ir preces un pakalpojumi (piemēram, izdevumi transporta pakalpojumiem, citiem sakaru pakalpojumiem, izdevumi par komunālajiem pakalpojumiem, ēku remontu, IT pakalpojumiem un citiem pakalpojumiem).

Budžeta iestāžu nodokļu maksājumi par zemi, nekustamo īpašumu, dabas resursiem veido vispārējās valdības sektora citus ražošanas nodokļus (D.29).

Lai noteiktu vispārējās valdības sektora pamatkapitāla patēriņu (P.51c), CSP speciālisti veic vērtēšanu, pamatojoties uz gada informāciju.

Vispārējās valdības pievienoto vērtību aprēķina kā starpību starp izlaidi un starppatēriņu. Vispārējās valdības uzņēmumi ir iekļauti gandrīz visās *NACE* 2. red. nodaļās, tomēr saskaņā ar datiem par bruto pievienoto vērtību lielākais vispārējās valdības sektora īpatsvars ir 84., 85. un 86. nodaļā.

#### 4.1. tabula. Valdības sektora pievienotās vērtības īpatsvars *NACE* 2. red. nodaļās

|  |  |
| --- | --- |
| *NACE* 2. red. | S.13 sektora īpatsvars nodaļās (%) |
| 84 Valsts pārvalde un aizsardzība; obligātā sociālā apdrošināšana | 99 |
| 85 Izglītība | 87 |
| 86 Veselības un sociālā aprūpe | 62 |

Jānorāda, ka S.13 sektora pievienotās vērtības īpatsvars ir nozīmīgs arī *NACE* 2. red. 72., 87., 88., 90. un 91. nodaļā.

#### Aprēķini iepriekšējā gada cenās

Attiecībā uz valdības sektoru aprēķiniem iepriekšējā gada cenās izmanto ceturkšņa datus par budžeta iestādēs nodarbināto skaitu un algām, kā arī nodarbināto skaitu un algām uzņēmumos, kas atbilstoši *NACE* divu zīmju līmenim iedalīti valdības sektorā (datu avots ir CSP ceturkšņa apsekojums 2-darbs “Pārskats par darbu”). Vispārējās valdības izlaidi un pievienoto vērtību iepriekšējā gada cenās iegūst, galvenokārt izmantojot nodarbināto skaita pieauguma tempu saimnieciskajās darbībās atbilstoši *NACE* divu zīmju līmenim. Attiecībā uz *NACE* O, P, Q, R sadaļas līmeni izmanto nodarbināto skaita pieauguma tempa reizinājumu ar pusi no darbinieku atalgojuma pieauguma tempa. Starppatēriņu iepriekšējā gada cenās aprēķina kā starpību starp izlaidi un pievienoto vērtību.

## 4.2. *FISIM*

*FISIM* aprēķina reizi ceturksnī saskaņā ar EKS 2010 14. nodaļu. *FISIM* par aizdevumiem un noguldījumiem tiek iegūts atsevišķi S.122 un S.125 apakšsektoram, izmantojot šādus apkopotos datus – aizdevumu un noguldījumu uzkrātos lielumus pa sektoriem, kā arī saņemamos aizdevuma procentus un par noguldījumiem maksājamos procentus pa sektoriem. Par S.122 datus sniedz Latvijas Banka. Par S.125 datus sniedz Centrālā statistikas pārvalde un Latvijas Banka. Sīkāku informāciju par *FISIM* importu un eksportu iegūst no maksājumu bilances.

Katru ceturksni *FISIM* iedala S.13 un S.12 apakšsektoram šādi: S.124 un S.127 apakšsektora *FISIM* – 64. nodaļas starppatēriņam, S.128 + S.129 apakšsektora *FISIM* – 65. nodaļas starppatēriņam un S.126 apakšsektora *FISIM* – 66. nodaļas starppatēriņam.

*FISIM* apjoma izteiksmē aprēķina reizi ceturksnī saskaņā ar EKS 2010 14.14. punktu šādi:



kur cenu indekss ir netiešais cenu deflators iekšzemes galapieprasījumam (P.3 + P.5) attiecībā uz *FISIM* par iekšzemes aizdevumiem un noguldījumiem, kā arī eksportētajiem *FISIM*, savukārt importētajiem *FISIM* aizdevumiem un noguldījumiem izmanto importa cenu indeksu.

## 4.3. Produktu nodokļi, atskaitot subsīdijas

#### Produktu nodokļi

Ražošanas un importa nodokļi ir iedalīti divās galvenajās grupās:

* + produktu nodokļi (D.21) un
  + citi ražošanas nodokļi (D.29).

Produktu nodokļus (D.21) iegūst no tiešiem administratīvo datu avotiem. Ceturkšņa datus par produktu nodokļiem (D.21) iegūst no Valsts kases iesniegtajiem ikmēneša pārskatiem par budžeta izpildi. Latvijas Finanšu ministrija koriģē nodokļu ieņēmumu datus, ņemot vērā laika nobīdi. Šādi produktu nodokļi un nodevas tiek izmantoti ceturkšņa IKP novērtējumam no ražošanas aspekta:

* + pievienotās vērtības nodoklis (PVN) – D.211;
  + akcīzes nodokļi un nodevas – D.214:
    - akcīzes nodoklis alkoholiskiem dzērieniem – D.214a,
    - akcīzes nodoklis alum – D.214a,
    - akcīzes nodoklis tabakas izstrādājumiem – D.214a,
    - akcīzes nodoklis dabasgāzei – D.214a,
    - akcīzes nodoklis naftas produktiem – D.214a;
  + muitas nodokļi – D.2121;
  + ievedmuitas nodokļus (akcīzes nodoklis, ko iekasē par ievedprecēm to laišanai brīvā apgrozībā) – D.2122;
  + citi produktu nodokļi.

Citi produktu nodokļi ietver:

* + elektroenerģijas nodokli – D.214.a;
  + vieglo automobiļu reģistrācijas nodokļus – D.214d (tika piemērots no 2004. gada līdz 2016. gadam);
  + izložu un azartspēļu nodokli – D.214f;
  + valsts nodevu, kas maksājama par naftas produktu drošības rezervju uzturēšanu – D.214l;
  + obligātā iepirkuma komponenti (maksu par sabiedrisko pakalpojumu sniegšanas saistībām) (OIK) – D.214i.

Latvijā saskaņā ar 2018. gada aprēķinu rezultātiem lielāko daļu nodokļu, kas iekasēti par produktiem, veido PVN (aptuveni 63 %) un akcīzes nodokļi (aptuveni 27 %), citi produktu nodokļi (9 %), savukārt importa nodokļi ir 1 %. Lielāko akcīzes nodokļa daļu veido akcīzes nodoklis naftas produktiem (53 %), akcīzes nodoklis tabakas izstrādājumiem (20 %), akcīzes nodoklis alkoholiskajiem dzērieniem (18 %), akcīzes nodoklis alum (5 %), akcīzes nodoklis dabasgāzei (2 %) un akcīzes nodoklis citām akcīzes precēm (2 %).

Dati par nodokļiem tiek sniegti, pamatojoties uz uzkrāšanas principu. Lai noteiktu IKP, ievedmuitas nodokļus, kas iekasēti Eiropas Savienības labā, reģistrē bruto vērtībā.

Produktu nodokļus aprēķina faktiskajās cenās, iepriekšējā gada cenās un ķēdētajās cenās (atsauces gads ir 2015. gads). Produktu nodokļus iepriekšējā gada cenās aprēķina, izmantojot nodokļu likmju un patēriņa cenu indeksa izmaiņas.

Nodokļus faktiskajās cenās pārveido iepriekšējā gada vidējās cenās un likmēs. Produktu nodokļus vidējās cenās un likmēs aprēķina, nodokļu summu faktiskajās cenās dalot ar attiecīgo nodokļu likmes indeksu – likme pārskata ceturksnī/iepriekšējā gada vidējā likme.

Produktu nodokļu likmes un to izmaiņas šobrīd reglamentē Latvijas Republikas normatīvie akti:

* + likums “Par akcīzes nodokli”;
  + Pievienotās vērtības nodokļa likums;
  + likums “Par izložu un azartspēļu nodevu un nodokli”;
  + Elektroenerģijas nodokļa likums;
  + Elektroenerģijas tirgus likums.

#### Produktu subsīdijas

Datus par produktu subsīdijām (D.31) sniedz Agroresursu un ekonomikas institūts (apsekojumu kopums, lai nodrošinātu lauksaimniecības kontu kopsavilkumu). Šī iestāde ir atbildīga par Lauksaimniecības ekonomisko kontu apkopošanu un lauksaimniecības nozares modelēšanu. Apsekojumu kopums, lai nodrošinātu lauksaimniecības kontu kopsavilkumu, ietver informāciju par lauksaimniecisko darbību Latvijā. Šis avots ietver mēneša, ceturkšņa un gada lauksaimniecības kontu kopsavilkumu. Avotu apraksts ir sniegts 9. nodaļā.

Produktu neto nodokļi ir produktu nodokļi, no kuriem atņemtas produktu subsīdijas.

Datus par produktu subsīdijām (D.31) iepriekšējā gada cenās sniedz Latvijas Agroresursu un ekonomikas institūts.

# 5. IKP komponentes – izdevumu pieeja

IKP izdevumu pieeja atspoguļo preču un pakalpojumu galaizlietojumu, t. i., izlietojumu, kas nav ražošanas izmaksas.

To veido:

* + mājsaimniecību galapatēriņš (P.3 S.14);
  + valdības galapatēriņa izdevumi (P.3 S.13);
  + mājsaimniecības apkalpojošo bezpeļņas iestāžu (MABO) galapatēriņa izdevumi (P.3 S.15);
  + bruto kapitāla veidošana (P.5);
    - bruto pamatkapitāla veidošana (BPKV) (P.51);
    - krājumu pārmaiņas (P.52);
    - vērtslietu iegādes mīnus realizācija (P.53);
  + Preču un pakalpojumu eksports (P.6);
    - Preču eksports (P.61);
    - Pakalpojumu eksports (P.62);
  + Preču un pakalpojumu imports (P.7);
    - Preču imports (P.71);
    - Pakalpojumu imports (P.72).

Saskaņā ar izdevumu pieeju IKP aprēķina, pamatojoties uz šādu formulu:

***IKPizl*= *P*.3(*S*.14) + *P*.3(*S*.15) + *P*.3(*S*.13) + *P*.51 + *P*.52 + *P*.53 + *P.*6 – *P*.7**

## 5.1. Mājsaimniecību galapatēriņa izdevumi

Mājsaimniecību galapatēriņa izdevumi tiek aprēķināti saskaņā ar EKS 2010 definīcijām un klasificēti atbilstoši *ECOICOP* sistēmai. Attiecībā uz iekšzemes un nacionāliem jēdzieniem piemēro *ECOICOP* klasifikāciju 12 galvenajās grupās divu zīmju līmenī vai sīkāku dalījumu atsevišķām preču grupām.

Mājsaimniecību galapatēriņa novērtējumu pamatā ir vairāki datu avoti. Galvenais avots ir apgrozījuma statistika. Ekstrapolācijas metodi izmanto, lai konkrētas nozares apgrozījuma pieauguma tempu pārnestu uz atbilstošajiem *ECOICOP* posteņiem faktiskajās cenās.

Galaizdevumi par mājokli, ūdeni, elektroenerģiju, gāzi un citu kurināmo tiek aprēķināti trīs zīmju līmenī, jo tiek izmantoti dažādi datu avoti. Lai ekstrapolētu faktisko un nosacīto īres maksu par mājokli kā rādītāju, izmanto patēriņa cenu indeksu īrei. Būvniecības izlaidi attiecībā uz dzīvošanai paredzēto ēku un celtņu remontu izmanto, lai ekstrapolētu mājsaimniecības izdevumus par mājokļa apkopi un remontu. E un D nozaru ražošanas daļa pircēju cenās tiek iedalīta mājsaimniecību galīgajos izdevumos, izmantojot jaunāko PIT struktūru.

Lai četru zīmju līmenī ekstrapolētu mājsaimniecību galapatēriņa izdevumus transportam, tiek izmantoti attiecīgi nozares apgrozījuma dati. Tas tiek darīts galvenokārt tāpēc, ka tā ir viena no galvenajām izdevumu grupām, kuru nevar ticami ekstrapolēt, izmantojot vienu rādītāju. Izmanto apgrozījuma datus par degvielas mazumtirdzniecību degvielas uzpildes stacijās, automobiļu apkopi un remontu, automobiļu pārdošanu un automobiļu detaļu un piederumu pārdošanu. Lai ekstrapolētu transportlīdzekļu iegādes datus, kā rādītāju izmanto datus par vieglajiem automobiļiem, kas reģistrēti pirmo reizi. Attiecībā uz *ECOICOP* grupām, kurām nav pieejami ceturkšņa rādītāji, saglabā pēdējo gada datu līmeni (piemēram, velosipēdu iegādes izdevumiem).

Visas *ECOICOP* grupu sīkākās nodaļas iegūst, pamatojoties uz pēdējā gada datu struktūru.

Lai novērtētu MGI saskaņā ar nacionālo jēdzienu, pieskaita rezidentu pirkumus ārvalstīs un atņem nerezidentu pirkumus Latvijā. Tiek izmantoti maksājumu bilancē ietvertie ceļojumu dati.

Mājsaimniecību galapatēriņa izdevumi salīdzināmās cenās tiek deflēti, izmantojot atbilstošu PCI *ECOICOP* divu zīmju līmenī. Izņēmums ir 04. grupa, kurā izmanto PCI un īpašnieku apdzīvoto mājokļu cenu indeksu.

Rezidentu izdevumus ārvalstīs salīdzināmās cenās iegūst, deflējot rezidentu izdevumus katrā valstī ar attiecīgās valsts vidējo PCI un ņemot vērā valūtas maiņas kursu Latvijā. Nerezidentu izdevumus Latvijā deflē ar PCI.

Ja iespējams, mājsaimniecību budžeta apsekojumu (MBA) izmanto kā papildu datu avotu. Pēdējie šajā apsekojumā aptvertie gadi bija 2016. un 2019. gads. Tika nolemts, ka aptauja tiks veikta reizi trīs gados.

Kad ir pieejami precīzāk novērtēti mājsaimniecību galapatēriņa izdevumu gada dati, tiek veikta ceturkšņu datu revīzija.

## 5.2. Valdības galapatēriņa izdevumi

Saskaņā ar EKS 2010 valdības galapatēriņa izdevumos ietilpst divas izdevumu kategorijas:

* + pašas vispārējās valdības saražoto preču un pakalpojumu vērtība, izņemot kapitāla pašveidošanu, tirgus izlaidi un maksājumus par ārpustirgus izlaidi;
* vispārējās valdības nopirktās preces un pakalpojumi, ko ražo tirgus ražotāji un ko nepārveidotus piedāvā mājsaimniecībām kā sociālos pārvedumus natūrā. Vispārējā valdība maksā par šīm precēm un pakalpojumiem, ko pārdevēji sniedz mājsaimniecībām.

Valdības galapatēriņa izdevumus aprēķina, izmantojot šādu formulu:

***P*.3*S*.13 = *P*.1 – (*P*.11 + *P.*12 + *P*.131) + *D*.632,**

kur:

*P.1* – vispārējās valdības izlaide;

*P.11 + P.12 + P.131* – tirgus izlaide un maksājumi par ārpustirgus izlaidi un izlaidi pašu galapatēriņam;

*D.632* – sociālie pārvedumi natūrā, izmantojot tirgus ražotājus.

Lai reizi ceturksnī novērtētu valdības galapatēriņa izdevumus, izmanto divus galvenos datu avotus –

* Valsts kases ikmēneša pārskatus par budžeta izpildi;
* to vienību finanšu aktīvus un saistības, kas pārklasificētas S.13 sektorā (2-FAP).

Tā kā nav ceturkšņa datu avotu, kas dotu iespēju veikt dalījumu starp individuālo un kolektīvo patēriņu, tiek izmantota pēdējā gada datu struktūra.

Valsts finanšu daļa veic visus vērtējumus par valdības galapatēriņa izdevumiem.

Valdības galapatēriņa izdevumu aprēķināšanai apjoma izteiksmē izmanto ceturkšņa datus par nodarbināto skaitu un algām (datu avots ir CSP ceturkšņa pārskats 2-darbs “Pārskats par darbu”). Tos galvenokārt iegūst, izmantojot vispārējās valdības sektora nodarbināto skaita pieauguma tempu, kas reizināts ar pusi no darbinieku atalgojuma pieauguma tempu.

## 5.3. MABO galapatēriņa izdevumi

Nav datu avotu, lai reizi ceturksnī varētu aprēķināt (MABO) galapatēriņa izdevumus. Tiek izmantota iepriekšējā gada informācija.

Galvenie datu avoti gada rādītāju novērtējumiem ir Valsts ieņēmumu dienesta dati un modelēšanas rezultātā iegūtie novērtējumi.

## 5.4. Bruto kapitāla veidošana

#### Bruto pamatkapitāla veidošana (BPKV)

Bruto pamatkapitāla veidošanas aprēķiniem izmanto šādu sadalījumu: mājokļi, citas ēkas un celtnes, mašīnas un iekārtas + ieroču sistēmas (izņemot transportlīdzekļus), transportlīdzekļi, kultivēti bioloģiskie resursi un intelektuālā īpašuma produkti (kopā).

Mājokļu datu vērtējumiem galvenokārt izmanto tiešos datu avotus un aprēķinu veic, izmantojot cenas un daudzuma reizinājuma metodi. Datus par kvadrātmetru iegūst no CSP Pārskata par būvatļaujām un ēku pieņemšanu ekspluatācijā (1-BA veidlapa līdz 2019. gadam) un Būvniecības informācijas sistēmu (sākot ar 2020. gadu, visi nepieciešamie dati būs pieejami BIS). Apsekojumus apkopo Rūpniecības un būvniecības statistikas daļa. Vidējās cenas par kvadrātmetru daudzdzīvokļu mājās un viena dzīvokļa mājās aprēķina, izmantojot Patēriņa cenu indeksu daļas informāciju. Datos, kas tiek publiskoti divus mēnešus pēc pārskata perioda, izmanto iepriekšējā ceturkšņa cenas un pēc tam veic šo datu revīziju 85. dienā pēc pārskata perioda, kad tiek publicēti CKS. Šis novērtējums tiek koriģēts, izmantojot jaunāko pieejamo gada informāciju, kurā ņemtas vērā izmaksas par īpašumtiesību maiņu un remontdarbi.

BPKV citās ēkās un celtnēs aprēķina, izmantojot ekstrapolācijas metodi, kuras pamatā ir inženierbūvniecības un nedzīvojamo ēku būvniecības izlaides pieauguma temps. Būvniecības izlaidi reizi ceturksnī apkopo, pamatojoties uz izlases apsekojumu par būvniecību (1-būvniecība).

Lai aprēķinātu BPKV mašīnās un iekārtās, transportlīdzekļu aprīkojumā un intelektuālā īpašuma produktos, galvenais datu avots ir ceturkšņa izlases apsekojums “Pārskats par ieguldījumiem” (6-ieguldījumi).

BPKV novērtējumiem transportlīdzekļu aprīkojumā izmanto koriģēto ekstrapolācijas metodi. Pieauguma tempa aprēķināšanai no apsekojuma datiem izslēdz nozīmīgus vienreizējus ieguldījumus (piemēram, lidmašīnas iegādi) un pēc ekstrapolācijas šīs summas, ja nepieciešams, pievieno manuāli.

Izmanto pēdējos pieejamos GNK datus par kultivētiem bioloģiskajiem resursiem un vienmērīgi sadala pa ceturkšņiem. Šo principu izmanto tāpēc, ka nav pieejama ceturkšņa informācija par rādītāju un datu svārstīguma dēļ vērtību ir grūti novērtēt.

BPKV novērtējumiem apjoma izteiksmē izmanto dažādus cenu indeksus. BPKV mājokļos deflē, izmantojot mājokļa cenu indeksu jauniem mājokļiem. Datos, kas tiek publiskoti divus mēnešus pēc pārskata perioda, izmanto iepriekšējā ceturkšņa cenu indeksu un pēc tam veic šo datu revīziju 85. dienā pēc pārskata perioda, kad tiek publicēti CKS. Būvniecības izmaksu indeksu izmanto BPKV deflācijai citās ēkās un celtnēs.

Citu BPKV grupu deflācijai izmanto attiecīgos RCI, ICI un PCI. Indeksu svērto vērtību iegūst, izmantojot jaunāko pieejamo sīki izstrādāto gada informāciju.

#### Krājumu pārmaiņas un vērtslietu iegādes mīnus realizācija

Ceturkšņa rādītāju par krājumu pārmaiņām (P.52) atvasina kā lielumu, ar kuru panāk līdzsvaru starp IKP, kas aprēķināts saskaņā ar ražošanas pieeju, un visām citām komponentēm, kas aprēķinātas saskaņā ar izdevumu pieeju, gan faktiskajās cenās, gan iepriekšējā gada vidējās cenās. Kad ir pieejama gada informācija, dati tiek revidēti.

Nav ceturkšņa datu avotu, lai aprēķinātu vērtību vērtslietu iegādei mīnus realizācija. Ceturkšņa novērtējumus iegūst, četrās daļās sadalot gada datus. Gada vērtību vērtslietu iegādei mīnus realizācija (P.53) aprēķina tikai diviem institucionālajiem sektoriem – vispārējās valdības sektoram (S.13) un finanšu sabiedrību sektoram (S.12), pamatojoties uz administratīviem datu avotiem.

## 5.5. Preču un pakalpojumu eksports un imports

Datu avoti: Latvijas Bankas apkopotā maksājumu bilance.

Divus mēnešus pēc pārskata perioda beigām ir pieejami dati par attiecīgā perioda trim mēnešiem, nesadalīti pa valstu grupām (eirozona (U2), ES valstis ārpus eirozonas (U3), ES iestādes (4A), ES valstis (B0) un pārējā pasaule (D0)). Sadalījums tiek veikts, izmantojot iepriekšējā ceturkšņa struktūru.

Termiņā t+85, kad tiek publicēti ceturkšņa sektoru konti, dati tiek revidēti, izmantojot maksājumu bilances ceturkšņa datu sadalījumu pa valstu grupām un pakalpojumu veidiem.

Līdz 2014. gadam CSP un Latvijas Bankas *FISIM* aprēķinu pamatā bija dažādas metodes. Sākot ar 2014. gada 2. ceturksni, *FISIM* datus aprēķina Latvijas Banka un CSP izmanto novērtētos rezultātus.

#### Preču eksports un imports

Informācija par “Preču eksportu un importu” (P.61 un P.71) katru ceturksni (mēnesi) ir pieejama Latvijas Bankas maksājumu bilancē – kods “10020”. Šīs informācijas pamatā galvenokārt ir Ārējās tirdzniecības statistikas daļas dati, kurus Latvijas Banka koriģē saskaņā ar maksājumu bilances izstrādes principu.

2018. gadā izlases izveide un uzlabošana pamatojās uz CSP noteiktajām robežvērtībām un īpašajām robežvērtībām. Robežvērtības un īpašās robežvērtības tiek noteiktas atsevišķi preču importam un eksportam tā, lai ar *Intrastat* pārskatu palīdzību iegūtie dati aptvertu ne mazāk kā 93 % importa un 97 % eksporta no kopējā Latvijas tirdzniecības apjoma ar ES dalībvalstīm.

**Preču eksporta kopvērtība** tiek uzrādīta faktiskajās *FOB* cenās (preces cena, ieskaitot transporta un apdrošināšanas izmaksas līdz eksportētājvalsts robežai) saskaņā ar speciālu tirdzniecības sistēmu (bez preču plūsmas muitas noliktavās un brīvajās ekonomiskajās zonās), norādot galamērķa valsti.

Dati tiek apkopoti atbilstoši t. s. nacionālajam principam, proti, datos atšķirībā no t. s. kopienas principa neietilpst informācija par to preču eksportu, ko caur Latviju kāda ES dalībvalsts realizē uz kādu trešo valsti (kura nav ES dalībvalsts), bet, sākot ar 2008. gadu, neietilpst arī dati par preču eksportu uz kādu ES dalībvalsti, kura caur Latviju tās importē no kādas trešās valsts, lai gan muitas kravas deklarācijas tiek aizpildītas Latvijā.

Ārējās tirdzniecības eksporta kopvērtībā ir iekļautas šādas preču plūsmas:

* preces, kas eksportētas realizēšanai ārvalstīs;
* preces, kas eksportētas pārstrādei ārvalstīs, uzņemoties saistības par to atpakaļievešanu;
* importētās preces, kas pēc pārstrādes izvestas uz ārvalstīm;
* reeksports jeb patēriņam Latvijā importētās preces, kas izvestas atpakaļ uz ārvalstīm.

Attiecībā uz **preču importa kopvērtību** preču imports tiek uzrādīts faktiskajās *CIF* vērtībās (preces cena, ieskaitot transporta un apdrošināšanas izmaksas līdz importētājvalsts robežai) saskaņā ar speciālo tirdzniecības sistēmu (bez preču plūsmas muitas noliktavās un brīvajās ekonomiskajās zonās); importā no trešām valstīm norāda pēdējo zināmo preces izcelsmes valsti (ja tā nav zināma, tad preces nosūtīšanas valsti).

No 2004. gada preču ievedumā no ES dalībvalstīm tiek norādīta preces nosūtīšanas valsts. Dati tiek apkopoti atbilstoši t. s. nacionālajam principam, proti, datos atšķirībā no t. s. kopienas principa neietilpst informācija par to preču importu, ko caur Latviju kāda ES dalībvalsts realizē no kādas trešās valsts (kura nav ES dalībvalsts), bet, sākot ar 2008. gadu, neietilpst arī dati par preču ievedumu no kādas ES dalībvalsts, kura caur Latviju tās eksportē uz kādu trešo valsti, lai gan visos gadījumos muitas kravas deklarācijas tiek aizpildītas Latvijā.

Ārējās tirdzniecības importa kopapjomā ir iekļautas šādas preču plūsmas:

* preces, kas deklarētas patēriņam Latvijā;
* preces, kas ievestas pārstrādei, uzņemoties saistības par atpakaļizvešanu;
* eksportētās preces, kas ievestas pēc pārstrādes ārvalstīs.

Latvijas Bankas veiktās izmaiņas preču eksporta un importa aprēķinos (saskaņā ar maksājumu bilances izstrādes principu)

* *CIF/FOB* korekcija;
* preces, ko iegādājušās transporta organizācijas;
* eksporta darījumi no zvejas kuģiem (CSP dati);
* skaidras naudas drukāšanas izmaksas;
* apstrādei paredzētās preces;
* nemonetārais zelts;
* nelikumīgs imports (CSP dati);
* preces, kas sūtītas pa pastu;
* preces, kam nerodas īpašumtiesību maiņa.

Preču imports un eksports *CPA* klasifikācijas divu zīmju līmenī tiek sadalīts, lai aprēķinātu salīdzināmās cenas (datu avots – ārējās tirdzniecības statistika). Katrai preču grupai tiek piemērots savs EVVI vai ICI.

Eksporta vienības vērtības indeksu un importa cenu indeksu aprēķiniem izmanto CSP Ārējās tirdzniecības statistikas datubāzi, kā arī iesniegtās statistikas pārskatu veidlapas par importēto preču cenām (1-ic, 2-ic) un attiecīgos rūpniecības ražotāju cenu indeksus neviendabīgo eksporta preču grupām.

#### Pakalpojumu eksports un imports

Informācija par “Pakalpojumu eksportu un importu” (P.62 un P.72) katru ceturksni (mēnesi) ir pieejama Latvijas Bankas maksājumu bilancē – kods “10340”.

#### 5.1. tabula. Maksājumu bilance ietver kodus, kas iekļauti pakalpojumu eksporta un importa novērtējumos

|  |  |
| --- | --- |
| **Pakalpojuma veids** | **Latvijas Bankas maksājumu bilance** |
| Pakalpojumi, kopā | Kods “10340” |
| Ražošanas pakalpojumi, apstrādājot citiem piederošus izejmateriālus | Kods “10360” |
| Citur neiekļauti apkopes un remonta pakalpojumi | Kods “10380” |
| Transporta pakalpojumi | Kods “10400” |
| Telesakaru pakalpojumi | Kods “11340” |
| Apdrošināšanas un pensiju pakalpojumi | Kods “11040” |
| Finanšu pakalpojumi, par kuriem maksā tieši, un citi finanšu pakalpojumi | Kods “11260” |
| Darījumu braucieni | Kods “10840” |
| Personiskie braucieni | Kods “10900” |
| Būvniecība | Kods “10980” |
| Datorpakalpojumi | Kods “11360” |
| Informācijas pakalpojumi | Kods “11380” |
| Citur neiekļauta maksa par intelektuālā īpašuma izmantošanu | Kods “11300” |
| Citi saimnieciskās darbības pakalpojumi | Kods “11440” |
| Citur neiekļautās valdības preces un pakalpojumi | Kods “12060” |
| Individuālie, kultūras un atpūtas pakalpojumi | Kods “11920” |
| Netieši novērtētie finanšu starpniecības pakalpojumi (*FISIM*) | Kods “11280” |

Eksporta un importa pakalpojumus salīdzināmās cenās aprēķina, izmantojot dažādus indeksus – PCI, BPCI, BII, EVVI, ICI.

Katrā ceturksnī aprēķina valūtas korekciju, lai nodrošinātu, ka valūtas maiņas kurss neietekmē iepriekšējā gada cenas.

Aprēķins tiek veikts, izmantojot Latvijas Bankas tīmekļa vietnē publicētos valūtas kursus: <https://www.bank.lv/statistika/dati-statistika/valutu-kursi/lb-valutu-kursu-parskats>.

Šeit atlasa attiecīgā perioda valūtas maiņas kursus un datumus (piemēram, no 01.10.2018. līdz 31.12.2018. par ceturto ceturksni) un aprēķina katras valūtas vidējo kursu.

Reizi gadā no Latvijas Bankas tiek saņemti atjaunināti dati par iepriekšējā gada valūtu sadalījumu – ja sastāvs ir mainījies, tiek veikta korekcija. Attiecībā uz Eiropas Savienības daļu, kas neietilpst eurozonā, un pārējo pasauli atsevišķi aprēķina korekcijas katram valūtas veidam.

Visbeidzot tiek veikta pakalpojumu eksporta un importa vērtēšana iepriekšējā gada cenās ar koriģētu valūtas vērtību.

# 6. IKP komponentes – ienākumu pieeja

Ienākumu pieeja, ko Latvijā izmanto, lai ceturkšņa nacionālajos kontos aprēķinātu IKP, nav uzskatāma par neatkarīgu pieeju.

IKP saskaņā ar ienākumu pieeju atspoguļo ienākumus, kurus veido preču ražošana un pakalpojumu sniegšana, kam pieskaita ražošanas un importa nodokļus un atņem subsīdijas.

Dati par saimnieciskās darbības primārajiem ienākumiem – lai aprēķinātu IKP saskaņā ar ienākumu pieeju, tiek apkopoti dati par darbinieku atalgojumu (darba alga naudā un natūrā un darba devēju sociālās iemaksas), ražošanas un importa nodokļiem, subsīdijām, bruto darbības rezultātu un jaukto ienākumu.

Saskaņā ar ienākumu pieeju aprēķinātais IKP ietver:

* darbinieku atalgojumu (D.1);
  + darba algas (D.11);
  + darba devēju sociālās iemaksas (D.12);

 darba devēju faktiskās sociālās iemaksas (D.121);

 darba devēju nosacītās sociālās iemaksas (D.122);

* ražošanas un importa nodokļus (D.2);
* subsīdijas (D.3);

 produktu subsīdijas (D.31);

 citas ražošanas subsīdijas (D.39);

* bruto darbības rezultātu (B.2g);
* bruto jaukto ienākumu (B.3g).

Saskaņā ar ienākumu pieeju IKP aprēķina, izmantojot šādu formulu:

***IKPIEN = D*.1 + *D*.2 – *D*.3 + *B.*2*g + B*.3*g***

Iekšzemes kopproduktu, ko nosaka saskaņā ar ienākumu metodi, aprēķina tikai faktiskajās cenās.

## 6.1. Darbinieku atalgojums

Darbinieku atalgojumam (D.1) ir divi sadalījumi – kategorijās jeb komponentēs un darbības veidos. Aprēķinus veic par katru sektoru atsevišķi, bet publicē tikai kopsummas.

Primārais datu avots, ko izmanto darbinieku atalgojuma aprēķinos, ir uzņēmumu pārskats par darbu (2-darbs):

***D*.11 =**  ***darba algas fonds – darbnespējas\_lapa A – atalgojums natūrā,***

kur:

*darbnespējas lapa A* – darba devēja apmaksātā darbnespējas lapa.

Lai aprēķinātu D.11. sākotnējo skaitli S.11, S.12, S.14 sektoram, par pamatu izmanto veidlapas 2-darbs kopsavilkumu. Pēc tam tiek veiktas vairākas korekcijas:

* + - D.11 pilnīguma korekcija – to veido gada nacionālo kontu daļas aprēķini (piemēram, atlīdzība natūrā, dzeramnaudas, komandējuma nauda, VID dati utt.). Gada informācija tiek sadalīta, izmantojot tā paša gada ceturkšņu sadalījumu, kas iegūts no veidlapas 2-darbs. Turpmāko ceturkšņu aprēķinā šo informāciju saglabā nemainīgu, līdz tiek veikts nākamā gada galīgais aprēķins. Saņemot GNK datus par pēdējo gadu, tiek koriģēta gan pārskata, gan nākamā gada ceturkšņu informācija;
    - nedeklarētās algas attiecas uz darba algu, ko faktiski ir maksājuši darbiniekiem, bet ko uzņēmumi oficiāli nav uzrādījuši uzņēmumu grāmatvedībā un nodokļu deklarācijās. Šī korekcija tiek veikta, balstoties uz ekspertu vērtējumu. Tiek pieņemts, ka attiecīgā ceturkšņa nacionālo kontu D.11 pieauguma temps pret iepriekšējā gada attiecīgo ceturksni ir tāds pats kā pieauguma temps, kas aprēķināts, izmantojot apsekojuma datus. Nedeklarētās algas summa tiek palielināta vai samazināta, lai atbilstu šim pieņēmumam;
    - neuztverto nodarbināto pierēķinu (NNP) veic, pamatojoties uz konkrētā ceturkšņa neuztverto nodarbināto skaitu (pilna laika ekvivalentā nodarbinātība):

***NNP =***  ***neuztvertie nodarbinātie \* neto* minimālā *alga***

Darba devēju faktiskās sociālās iemaksas (D.121) ietver likumā noteiktās sociālās iemaksas, koplīgumā noteiktās iemaksas, līgumiskās un brīvprātīgās sociālās apdrošināšanas iemaksas.

Darba devēju nosacītās sociālās iemaksas (D.122) ietver maksājumus par darbnespējas lapu A, aprēķinātos maksājumus darbiniekiem, kas aiziet no uzņēmuma, un sociālos pabalstus, un tās aprēķina divās daļās:

* + - veidlapas 2-darbs aptaujā iegūto attiecīgo datu summa;
    - jaunāko GNK datu pilnīguma korekcija. Šī informācija paliek nemainīga nākamajos ceturkšņos, līdz tiek veikta nākamā GNK vērtēšana. Kad ir saņemti aprēķini par pēdējo gadu, koriģē gan pārskata gada, gan nākamā gada ceturkšņa datus. Ceturkšņu sadalījumā izmanto veidlapas 2-darbs apsekojumā apkopoto D.122 struktūru tajā pašā gadā.

Valdības sektora (S.13) D.11, D.121 un D.122 vērtību aprēķiniem izmanto Valsts finanšu daļas (VFD) datus. Šajā sektorā netiek veiktas korekcijas.

S.15 sektora darba algas un sociālās iemaksas aprēķina reizi gadā, izmantojot jaunākos pieejamos VID datus. Parasti tie ir par periodu T-1 (2018. gadā tika izmantoti dati par 2017. gadu). Sadalījumu pa ceturkšņiem iegūst, izmantojot veidlapas 2-darbs apsekojumā apkopoto attiecīgo rādītāju struktūru.

## 6.2. Ražošanas nodokļi, atskaitot subsīdijas

Ražošanas un importa nodokļus (D.2) veido obligāti, neatlīdzināmi maksājumi naudā vai natūrā, ko iekasē vispārējā valdība vai Eiropas Savienības iestādes saistībā ar preču un pakalpojumu ražošanu un importēšanu, darbaspēka nodarbināšanu, zemes, ēku vai citu ražošanā izmantoto aktīvu īpašumtiesībām vai izmantošanu. Šie nodokļi jāmaksā neatkarīgi no gūtās peļņas.

Ražošanas un importa nodokļus veido:

a) produktu nodokļi (D.21)

Produktu nodokļi ir nodokļi, kas jāmaksā par katru saražotas vai darījumā iesaistītas preces vai pakalpojuma vienību. Nodokļus, kas aprēķināti produktam, neatkarīgi no tā, kura institucionālā vienība maksā nodokli, iekļauj produktu nodokļos, ja vien tie nav īpaši iekļauti citā pozīcijā.

b) citi ražošanas nodokļi (D.29)

Citus ražošanas nodokļus veido visi nodokļi, ko uzņēmumiem rada iesaistīšanās ražošanā, neatkarīgi no saražoto vai pārdoto preču un pakalpojumu apjoma vai vērtības.

Izmantotie datu avoti ir VFD dati un Latvijas maksājumu bilance.

Subsīdijām (D.3) ir divas galvenās komponentes – produktu subsīdijas (D.31) un citas produktu subsīdijas (D.39), un tās ir kārtējie neatlīdzināmie maksājumi, ko vispārējā valdība vai Eiropas Savienības iestādes maksā ražotājiem – rezidentiem.

Subsīdijas piešķir šādiem mērķiem:

* + ražošanas apjoma līmeņu ietekmēšanai;
  + produktu cenu ietekmēšanai vai
  + ražošanas faktoru atlīdzinājuma ietekmēšanai.

Datus par subsīdijām (D.3) iegūst no ikmēneša pārskatiem par budžeta izpildi.

Datus par produktu subsīdijām (D.31) S.13 sektoram iegūst no VFD datiem un S.2 sektoram – no Latvijas maksājumu bilances.

Citas produktu subsīdijas (D.39) aprēķina no kopējo subsīdiju summas, atņemot produktu subsīdijas.

## 6.3. Bruto darbības rezultāts un jauktais ienākums

IKP aprēķinos saskaņā ar ienākumu pieeju šī ir balansa pozīcija – ražošanas pieejas IKP un citu ienākuma pieejas komponenšu starpība:

***B*.2*g + B*.3*g = IKPRAŽ – D.*1 – *D.*2 + *D.*3**

# 7. Iedzīvotāju skaits un nodarbinātība

## 7.1. Iedzīvotāju skaits

Datu avots iedzīvotāju skaita noteikšanai ir demogrāfiskās statistikas dati.

Iedzīvotāju skaita mainīgais lielums nacionālajos kontos ir vidējā vērtība ceturkšņa sākumā, t. i., attiecībā uz 1. ceturksni tas būtu vidējais rādītājs par iedzīvotāju skaitu 1. un 2. ceturksnī.

Demogrāfiskās statistikas datus iegūst, apkopojot un analizējot tikai reģistrētās iedzīvotāju skaita izmaiņas (gan dabisko pieaugumu, gan neto migrācijas saldo). Iedzīvotāju skaits pa mēnešiem, ņemot vērā nereģistrētās migrācijas novērtējumu, kā arī dzimstības/mirstības datus atbilstoši notikuma mēnesim tiek pārrēķināts nākamā gada 2. ceturksnī.

## 7.2. Nodarbinātība – personas

Nacionālajos kontos nodarbināto skaitu pa ceturkšņiem aprēķina, ņemot vērā *NACE* A\*10 sadalījumu pēc iekšzemes un nacionālā jēdziena saskaņā ar EKS 2010 prasībām.

Par nodarbinātajiem iedzīvotājiem uzskata nodarbinātās personas un pašnodarbinātās personas (pašnodarbinātas personas ir darba devēji, pašnodarbinātas personas un nealgotas personas ģimenes uzņēmumā/profesionālajā praksē vai lauku saimniecībā).

***Nodarbinātie iedzīvotāji = nodarbinātās personas + pašnodarbinātās personas***

Nacionālajos kontos (NK) nodarbināto iedzīvotāju skaitu aprēķina, izmantojot pamatdarbā nodarbināto personu skaitu.

Galvenais izmantotais datu avots nodarbināto iedzīvotāju skaita aprēķināšanai NK ir darbaspēka apsekojums (DSA), jo tas ir mājsaimniecību apsekojums, kurā iekļautas visas nodarbinātās personas, tostarp arī pašnodarbinātās personas, vecumā līdz 75 gadiem.

Lai atbilstīgi nacionālo kontu prasībām aprēķinātu nodarbināto skaitu saskaņā ar EKS 2010, nodarbināto skaitā tiek ietverti gan rezidenti, gan nerezidenti, kuri Latvijas teritorijā strādājuši mazāk nekā gadu.

Nacionālo kontu vajadzībām nodarbināto iedzīvotāju skaits tiek aprēķināts atbilstoši iekšzemes pieejai, iekļaujot visas personas, kas nodarbinātas ekonomiskajā teritorijā. Kopējais nodarbināto skaits, kas norādīts NK, tiek iegūts DSA un pārrēķināts atbilstoši iekšzemes pieejai. Atšķirības starp nacionālo kontu jēdzienu un nacionālo kontu iekšzemes jēdzienu parādās attiecībā uz datiem par nerezidentiem, kuri strādā Latvijā (ir jāpieskaita), un rezidentiem, kas strādā ārvalstīs (ir jāatņem), savukārt darbaspēka apsekojuma un nacionālo kontu nacionālā jēdziena dati atšķiras attiecībā uz nodarbināto skaitu vecumā virs 75 gadiem. Tie nav iekļauti darbaspēka apsekojumā, bet ir jāiekļauj nacionālajos kontos.

Lai aprēķinātu kopējo nacionālajos kontos iekļaujamo nodarbināto skaitu ceturksnī, izmanto šādu formulu:



kur:

**Σ*empNA*** – kopējais nacionālajos kontos iekļautais nodarbināto skaits ceturksnī;

***NPELFS*** – darbaspēka apsekojumā iegūtais nodarbināto skaits ceturksnī;

***NPEabr*** – darbaspēka apsekojumā iegūtais ārvalstīs nodarbināto Latvijas rezidentu skaits ceturksnī;

***NPE*75+** – nodarbināto personu skaits ceturksnī vecumā virs 75 gadiem no Pārskata par darba samaksas struktūru;

***SELFLFS*** – darbaspēka apsekojumā iegūtais pašnodarbināto skaits ceturksnī;

***SELFabr*** – darbaspēka apsekojumā iegūtais ārvalstīs strādājošu pašnodarbinātu Latvijas rezidentu skaits;

***SELF*75+** – pašnodarbināto skaits ceturksnī vecumā virs 75 gadiem no Pārskata par darba samaksas struktūru.

Aprēķinot nodarbināto skaitu katrā sektorā, ņem vērā ne tikai nodarbināto skaita izmaiņas iepriekšējā gada attiecīgajā periodā, bet arī konkrētajā sektorā konstatētās ražošanas izlaides izmaiņas attiecīgajā ceturksnī salīdzinājumā ar iepriekšējā gada atbilstošo ceturksni.

Lai iespējami efektīvāk novērtētu datus un izvairītos no dažādām neatbilstībām, tiek analizēti 3 dažādu avotu dati. Tā kā ir zināmi iepriekšējo periodu dati, tiek aprēķināts pieauguma temps pret iepriekšējā gada atbilstošo periodu katrai nozarei sekojošiem rādītājiem:

* + DSA iegūtajam nodarbināto skaitam;
  + veidlapā 2-darbs iegūtajam nodarbināto skaitam;
  + ceturkšņa nacionālo kontu izlaides datiem.

Lēmumu par to, vai konkrētajā nozarē ir pieaugums, pieņem, analizējot:

* nodarbināto skaitu un
* ražošanas pieaugumu vai samazinājumu noteiktā sektorā.

Šo pieaugumu reizina ar nacionālajos kontos norādīto nodarbināto skaitu iepriekšējā gada attiecīgajā ceturksnī un iegūst nacionālo kontu nodarbināto skaitu konkrētajā nozarē pašreizējā ceturksnī. Katrā nozarē izmanto dažādus pieņēmumus, lai izlemtu, kuru no trim iepriekš norādītajiem pieaugumu tempa aprēķiniem izvēlēties, tāpēc, aprēķinot nodarbināto skaitu atsevišķi katrā nozarē un beigās šos lielumus saskaitot, var iegūt skaitli, kas atšķiras no iepriekš aprēķinātā. Parasti iegūto starpību pārdala matemātiski, lai saglabātu iepriekš aprēķināto nodarbināto skaita kopējo summu. Rezultātā tiek iegūts nacionālajos kontos iekļaujamais nodarbināto skaits ceturkšņos pa nozarēm.

Pašnodarbināto kopējo skaitu un sadalījumu pa *NACE* 2. red. sadaļām iegūst, pamatojoties uz DSA un pārrēķinot saskaņā ar iekšzemes pieeju.

## 7.3. Nodarbinātība – kopējais nostrādāto stundu skaits

Nostrādāto stundu skaitu aprēķina, saskaitot nodarbināto (algoto) un pašnodarbināto personu kopējo nostrādāto stundu skaitu pamatdarbā un nodarbināto (algoto) un pašnodarbināto personu nostrādāto stundu skaitu blakusdarbā.

Aprēķinam izmanto šādu formulu:



kur:

**Σ*HWNA***– kopējais nacionālajos kontos iekļautais nostrādāto stundu skaits ceturksnī;

**Σ*empNA***– kopējais nacionālajos kontos iekļautais nodarbināto skaits ceturksnī;

***HWAVG***– vidējais nostrādāto stundu skaits nedēļā;

***DAYSW*** – dienu skaits nedēļā (7 dienas);

***DAYSQ*** – dienu skaits ceturksnī.

Stundu aprēķināšanai datu avots ir DSA, kā arī veidlapa 2-darbs.

# 8. Ātrais novērtējums

## 8.1. IKP ātrais novērtējums

Ātros novērtējumus sagatavo regulāro ceturkšņa nacionālo kontu ietvaros. *Eurostat* rokasgrāmatā par ceturkšņa nacionālo kontu sagatavošanu (2013. gads) IKP ātrais novērtējums ir raksturots šādi: “(..) saskaņā ar nacionālo kontu jēdzienu izstrādāts tāds ātri iegūstams priekšstats par ekonomiku, kas tiek sagatavots un publicēts iespējami drīz pēc ceturkšņa beigām.” Centrālā statistikas pārvalde to publicē vienu mēnesi pēc pārskata ceturkšņa beigām.

Ātrā novērtējuma sagatavošanai izmanto to pašu metodoloģiju, kuru piemēro regulārajiem novērtējumiem divus mēnešus pēc pārskata perioda.

Iekšzemes kopprodukta (IKP) ātro novērtējumu pamatā ir nepilnīga informācija (provizoriskā informācija veido aptuveni 85 % no to datu apjoma, kas nepieciešami, lai novērtētu IKP saskaņā ar ražošanas pieeju).

IKP ātro novērtējumu saskaņā ar ražošanas pieeju aprēķina līdzīgi tam, kā nosaka provizorisko IKP divus mēnešus pēc pārskata perioda beigām. Nozares izlaides, starppatēriņa un pievienotās vērtības aprēķina pamatā ir operatīvie īstermiņa statistikas dati, ko iegūst no sektora statistikas par izlaidi vai apgrozījumu konkrētajā sektorā. Salīdzināmo cenu aprēķināšanai izmanto cenu indeksus, apjoma rādītājus un nodarbināto skaita un darba algas izmaiņas valdības (S.13) sektorā. Trūkstošo datu novērtēšanai izmanto prognozēšanas, imputācijas vai ekspertu novērtēšanas metodi. Daži cenu indeksi (BPCI, ICI, EVVI) nav pieejami IKP ātro novērtējumu aprēķina brīdī, tāpēc aprēķinos izmanto iepriekšējā perioda indeksus, veicot nepieciešamās korekcijas, vai divu mēnešu indeksu.

Valsts ieņēmumu dienests, pamatojoties uz iekasētām summām, izmanto nodokļu informāciju par lielākajām produktu nodokļu grupām.

Ātro novērtējumu veic arī atsevišķām komponentēm saskaņā ar izdevumu pieeju.

Lai pieņemtu galīgo lēmumu par IKP ātro novērtējumu, analizē abu pieeju rādītāju saskanību.

## 8.2. Ātrais nodarbinātības novērtējums

Pašreiz nav plānots apkopot datus, lai sagatavotu nodarbinātības ātro novērtējumu.

# 9. Galvenie izmantotie datu avoti

Šīs nodaļas mērķis ir sniegt informāciju par galvenajiem datu avotiem, ko izmanto CNK apkopošanai Latvijā. Daudzus turpmāk raksturotos datu avotus izmanto, lai apkopotu IKP saskaņā ar divām vai trim pieejām. Vienai pieejai tas var būt galvenais datu avots, bet citā to izmanto tikai vērtību pārbaudīšanai. Turpmāk sniegts pārskats par galvenajiem izmantotajiem datu avotiem.

#### 1. avots Graudu, pākšaugu un rapša iepirkums

Dati atspoguļo Latvijā no vietējiem ražotājiem iepirkto graudu, pākšaugu un rapša iepirkuma apjomu un vidējo iepirkuma cenu. Informācija tiek vākta par galvenajām graudaugu kultūrām, pākšaugiem un rapsi.

|  |  |
| --- | --- |
| *Datu avota nosaukums* | Pārskats par graudu, pākšaugu un rapša iepirkumu (1-iepirkums) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2009. gada 18. jūnija Regula (EK) Nr. 543/2009, kas attiecas uz statistiku par augkopības kultūrām un ar ko atceļ Padomes Regulas (EEK) Nr. 837/90 un (EEK) Nr. 959/93 |
| *Regularitāte* | Reizi ceturksnī |
| *Rezultātu pieejamības laiks* | Dati ir pieejami 30. dienā pēc pārskata perioda beigām |
| *CNK izmantotie galvenie mainīgie lielumi* | Statistiskā informācija par Latvijā izaudzētā graudu, pākšaugu un rapša iepirkuma apjomu un vidējām iepirkuma cenām |

#### 2. avots Augkopības produktu pārdošana

|  |  |
| --- | --- |
| *Datu avota nosaukums* | Pārskats par augkopības produktu pārdošanu (21-LS (augkopība)) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2009. gada 18. jūnija Regula (EK) Nr. 543/2009, kas attiecas uz statistiku par augkopības kultūrām un ar ko atceļ Padomes Regulas (EEK) Nr. 837/90 un (EEK) Nr. 959/93; Eiropas Statistikas sistēmas (ESS) Līgums par ikgadējo augkopības ražošanas statistiku |
| *Regularitāte* | Reizi ceturksnī |
| *Rezultātu pieejamības laiks* | 30. dienā pēc pārskata perioda beigām (provizoriska informācija), 45. dienā pēc pārskata perioda |
| *CNK izmantotie galvenie mainīgie lielumi* | Informācija par Latvijā ražotiem un pārdotiem augkopības produktiem pārdošanas cenās pa produktu veidiem |

#### 3. avots Augkopība

|  |  |
| --- | --- |
| *Datu avota nosaukums* | Augkopība (2-LS) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2003. gada 5. decembra Regula (EK) Nr. 138/2004 par ekonomikas pārskatiem Kopienas lauksaimniecībā (Dokuments attiecas uz EEZ). |
| *Regularitāte* | Reizi mēnesī |
| *Rezultātu pieejamības laiks* | Dati ir pieejami 30. dienā pēc pārskata perioda |
| *CNK izmantotie galvenie mainīgie lielumi* | Prognozes par augkopības apjomiem un kopējo ražu |

#### 4. avots Putnkopība

|  |  |
| --- | --- |
| *Datu avota nosaukums* | Pārskats par putnkopību (1-putnkopība) |
| *Saikne ar Eiropas līmenī veiktajiem apsekojumiem* | Eiropas Statistikas sistēmas (ESS) Līgums par patēriņam ražotu olu statistiku |
| *Regularitāte* | Reizi ceturksnī |
| *Rezultātu pieejamības laiks* | Datus publicē pēdējā darbdienā tajā mēnesī, kas ir pēc pārskata perioda beigām |
| *CNK izmantotie galvenie mainīgie lielumi* | Statistiskā informācija par olu un mājputnu gaļas ražošanu, produktu realizāciju, pārdošanas cenām |

#### 5. avots Lopkopība

|  |  |
| --- | --- |
| *Datu avota nosaukums* | Lopkopība (3-LS) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2008. gada 19. novembra Regula (EK) Nr. 1165/2008 par statistiku lauksaimniecības dzīvnieku un gaļas jomā, ar kuru atceļ Padomes Direktīvu Nr. 93/23/EEK, 93/24/EEK un 93/25/EEK (Dokuments attiecas uz EEZ);  Eiropas Parlamenta un Padomes 2003. gada 5. decembra Direktīva 2003/107/EK, ar ko groza Padomes Regulu 96/16/EK par statistiskajiem apsekojumiem attiecībā uz pienu un piena produktiem |
| *Regularitāte* | Reizi ceturksnī |
| *Rezultātu pieejamības laiks* | Datus publicē pēdējā darbdienā tajā mēnesī, kas ir pēc pārskata perioda beigām |
| *CNK izmantotie galvenie mainīgie lielumi* | Statistiskā informācija par olu un mājputnu gaļas ražošanu, produktu realizāciju, pārdošanas cenām; piena pārstrādes uzņēmumos saražotā piena un piena produktu daudzums |

#### 6. avots Lauksaimniecības dzīvnieku iepirkums un kaušana

|  |  |
| --- | --- |
| *Datu avota nosaukums* | Pārskats par lauksaimniecības dzīvnieku iepirkumu un kaušanu (11-iepirkums) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2008. gada 19. novembra Regula (EK) Nr. 1165/2008 par statistiku lauksaimniecības dzīvnieku un gaļas jomā, ar kuru atceļ Padomes Direktīvu Nr. 93/23/EEK, 93/24/EEK un 93/25/EEK (Dokuments attiecas uz EEZ) |
| *Regularitāte* | Reizi mēnesī |
| *Rezultātu pieejamības laiks* | Datus publicē pēdējā darbdienā tajā mēnesī, kas ir pēc pārskata perioda beigām |
| *CNK izmantotie galvenie mainīgie lielumi* | Pārtikas un veterinārā dienesta (PVD) atzītās lopkautuvēs nokauto lauksaimniecības dzīvnieku skaits, liemeņu svars un iepirkto lauksaimniecības dzīvnieku vērtība |

#### 7. avots Pārskats par kokmateriālu iepirkumu

|  |  |
| --- | --- |
| *Datu avota nosaukums* | Pārskats par kokmateriālu iepirkumu (1-kokmateriāli) |
| *Regularitāte* | Reizi pusgadā |
| *Rezultātu pieejamības laiks* | Dati ir pieejami 65. dienā pēc pārskata perioda beigām |
| *CNK izmantotie galvenie mainīgie lielumi* | Iepirkto baļķu un kluču daudzums (m3) un vērtība (EUR) pa koku sugām |

#### 8. avots Pārskats par zvejniecību

|  |  |
| --- | --- |
| *Datu avota nosaukums* | Pārskats par zvejniecību (1-zvejniecība) |
| *Saikne ar Eiropas līmenī veiktajiem apsekojumiem* | Eiropas Parlamenta un Eiropas Padomes 2006. gada 18. decembra Regula (EK) Nr. 1921/2006, kas attiecas uz statistikas datu sniegšanu par dalībvalstīs izkrautajiem zvejniecības produktiem un ar ko atceļ Padomes Regulu (EEK) Nr. 1382/91 |
| *Regularitāte* | Reizi ceturksnī |
| *Rezultātu pieejamības laiks* | Dati ir pieejami 55. dienā pēc pārskata perioda beigām (provizoriska informācija), galarezultāti – 180. dienā pēc pārskata perioda beigām |
| *CNK izmantotie galvenie mainīgie lielumi* | Informācija par nozvejas vietām, rajoniem, sugām (daudzums kg un vērtība EUR) |

#### 9. avots Akvakultūra

|  |  |
| --- | --- |
| *Datu avota nosaukums* | Pārskats par akvakultūru (1-akvakultūra) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2008. gada 9. jūlija Regula (EK) Nr. 762/2008 par to, kā dalībvalstis iesniedz statistiku par akvakultūru, un ar ko atceļ Padomes Regulu (EK) Nr. 788/96 |
| *Regularitāte* | Ik gadu |
| *Rezultātu pieejamības laiks* | Dati ir pieejami 60. dienā pēc pārskata perioda beigām (provizoriska informācija), galarezultāti – 150. dienā pēc pārskata perioda beigām |
| *CNK izmantotie galvenie mainīgie lielumi* | Statistiskā informācija par realizēto akvakultūras produkciju (iekšzemes tirgus, ārvalstu tirgus, daudzums kilogramos un vērtība EUR pa sugām, ieņēmumi no akvakultūras darbībām un produktu tirdzniecības) |

#### 10. avots Rūpnieciska darbība

Dati tiek vākti no ekonomiski aktīviem uzņēmumiem, ja to galvenā vai sekundārā darbība saskaņā ar *NACE* 2. red. ir ieguves rūpniecība un karjeru izstrāde (B sadaļa), apstrādes rūpniecība (C sadaļa), elektroenerģija, gāzes apgāde, siltumapgāde un gaisa kondicionēšana (D sadaļa), izņemot 35.3 grupu “Tvaika piegāde un gaisa kondicionēšana”, un ja 20 un vairāk cilvēku ir nodarbināti rūpnieciskajā ražošanā vai ja rūpniecības apgrozījums iepriekšējā gadā bijis 500 tūkstoši EUR vai lielāks. 2017. gadā to īpatsvars kopējā rūpniecības produkcijas apjomā pārsniedza 80 %.

|  |  |
| --- | --- |
| *Datu avota nosaukums* | Pārskats par rūpniecisko darbību (1-r) |
| *Saikne ar Eiropas līmenī veiktajiem apsekojumiem* | Komisijas 2012. gada 31. maija Regula (ES) Nr. 461/2012, ar ko groza Padomes Regulu (EK) Nr. 1165/98 par īstermiņa statistiku un Komisijas Regulu (EK) Nr. 1503/2006, Regulu (EK) Nr. 657/2007 un Regulu (EK) Nr. 1178/2008 attiecībā uz pielāgojumiem, ko veic saistībā ar rūpniecības jauno pasūtījumu mainīgo lielumu svītrošanu (Dokuments attiecas uz EEZ) |
| *Regularitāte* | Reizi mēnesī |
| *Rezultātu pieejamības laiks* | Dati ir pieejami 34. dienā pēc pārskata perioda |
| *CNK izmantotie galvenie mainīgie lielumi* | Rūpnieciskās ražošanas izlaide un apgrozījums (*NACE* 2. red. dažādi agregāti), rūpniecības izlaides indekss |

#### 11. avots Pārskats par finansiālo stāvokli

|  |  |
| --- | --- |
| *Datu avota nosaukums* | Pārskats par finansiālo stāvokli (1-F) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2013. gada 21. maija Regula (ES) Nr. 549/2013 par Eiropas nacionālo un reģionālo kontu sistēmu Eiropas Savienībā. |
| *Regularitāte* | Reizi ceturksnī |
| *Rezultātu pieejamības laiks* | Dati ir pieejami 55. dienā pēc pārskata perioda beigām |
| *CNK izmantotie galvenie mainīgie lielumi* | Atlasīto nozaru neto apgrozījums |

#### 12. avots Pārskats par ražotāju cenām rūpniecībā

|  |  |
| --- | --- |
| *Datu avota nosaukums* | Pārskats par ražotāju cenām rūpniecībā (1-RC) |
| *Saikne ar Eiropas līmenī veiktajiem apsekojumiem* | Komisijas 2012. gada 31. maija Regula (ES) Nr. 461/2012, ar ko groza Padomes Regulu (EK) Nr. 1165/98 par īstermiņa statistiku un Komisijas Regulu (EK) Nr. 1503/2006, Regulu (EK) Nr. 657/2007 un Regulu (EK) Nr. 1178/2008 attiecībā uz pielāgojumiem, ko veic saistībā ar rūpniecības jauno pasūtījumu mainīgo lielumu svītrošanu (Dokuments attiecas uz EEZ) |
| *Regularitāte* | Reizi mēnesī |
| *Rezultātu pieejamības laiks* | Dati ir pieejami 15. dienā pēc pārskata perioda beigām |
| *CNK izmantotie galvenie mainīgie lielumi* | Apstrādes rūpniecības un citas rūpniecības izlaides ražotāju cenu indeksi |

#### 13. avots Pārskats par uzņēmumu saviem spēkiem veikto būvniecību

|  |  |
| --- | --- |
| *Datu avota nosaukums* | Pārskats par uzņēmumu saviem spēkiem veikto būvniecību (1-būvniecība) |
| *Saikne ar Eiropas līmenī veiktajiem apsekojumiem* | Komisijas 2012. gada 31. maija Regula (ES) Nr. 461/2012, ar ko groza Padomes Regulu (EK) Nr. 1165/98 par īstermiņa statistiku un Komisijas Regulu (EK) Nr. 1503/2006, Regulu (EK) Nr. 657/2007 un Regulu (EK) Nr. 1178/2008 attiecībā uz pielāgojumiem, ko veic saistībā ar rūpniecības jauno pasūtījumu mainīgo lielumu svītrošanu (Dokuments attiecas uz EEZ) |
| *Regularitāte* | Reizi ceturksnī |
| *Rezultātu pieejamības laiks* | Rezultāti ir pieejami 42. dienā pēc pārskata perioda beigām |
| *CNK izmantotie galvenie mainīgie lielumi* | Būvniecības izlaide un būvniecības izlaides indekss |

#### 14. avots Mazumtirdzniecības apgrozījuma apsekojums

|  |  |
| --- | --- |
| *Datu avota nosaukums* | Pārskats par apgrozījumu (1-apgrozījums) |
| *Saikne ar Eiropas līmenī veiktajiem apsekojumiem* | Komisijas 2012. gada 31. maija Regula (ES) Nr. 461/2012, ar ko groza Padomes Regulu (EK) Nr. 1165/98 par īstermiņa statistiku un Komisijas Regulu (EK) Nr. 1503/2006, Regulu (EK) Nr. 657/2007 un Regulu (EK) Nr. 1178/2008 attiecībā uz pielāgojumiem, ko veic saistībā ar rūpniecības jauno pasūtījumu mainīgo lielumu svītrošanu (Dokuments attiecas uz EEZ) |
| *Regularitāte* | Reizi mēnesī |
| *Rezultātu pieejamības laiks* | Rezultāti ir pieejami 30. dienā pēc pārskata perioda |
| *CNK izmantotie galvenie mainīgie lielumi* | Mazumtirdzniecības apgrozījuma indekss (salīdzinājumā ar dažādiem bāzes periodiem un dažādiem apkopojuma līmeņiem), mazumtirdzniecības apgrozījums |

#### 15. avots Apgrozījuma apsekojums

|  |  |
| --- | --- |
| *Datu avota nosaukums* | Pārskats par apgrozījumu (2-apgrozījums; 3-apgrozījums; 4-apgrozījums) |
| *Saikne ar Eiropas līmenī veiktajiem apsekojumiem* | Komisijas 2012. gada 31. maija Regula (ES) Nr. 461/2012, ar ko groza Padomes Regulu (EK) Nr. 1165/98 par īstermiņa statistiku un Komisijas Regulu (EK) Nr. 1503/2006, Regulu (EK) Nr. 657/2007 un Regulu (EK) Nr. 1178/2008 attiecībā uz pielāgojumiem, ko veic saistībā ar rūpniecības jauno pasūtījumu mainīgo lielumu svītrošanu (Dokuments attiecas uz EEZ) |
| *Regularitāte* | Reizi mēnesī (2-apgrozījums; 3-apgrozījums), reizi ceturksnī (3-apgrozījums) |
| *Rezultātu pieejamības laiks* | Rezultāti ir pieejami 55. dienā pēc pārskata perioda |
| *CNK izmantotie galvenie mainīgie lielumi* | Pakalpojumu sadaļu neto apgrozījums un pakalpojumu apgrozījuma indekss (dažādos apkopojumos) |

#### 16. avots Dzelzceļa darbības apsekojums

|  |  |
| --- | --- |
| *Datu avota nosaukums* | Pārskats par dzelzceļa darbību (2-dzelzceļš) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2018. gada 18. aprīļa Regula (ES) 2018/643 par dzelzceļa transporta statistiku |
| *Regularitāte* | Reizi mēnesī |
| *Rezultātu pieejamības laiks* | Provizoriskie rezultāti ir pieejami 26. dienā pēc pārskata perioda beigām. Galarezultāti – 50. dienā pēc pārskata perioda beigām |
| *CNK izmantotie galvenie mainīgie lielumi* | Informācija par kravu un pasažieru pārvadājumiem ar dzelzceļa transportu (t. i., iekšzemes un starptautiskie pārvadājumi, dažādas mērvienības) |

#### 17. avots Kravu pārvadājumi ar autotransportu

|  |  |
| --- | --- |
| *Datu avota nosaukums* | Kravu pārvadājumi ar autotransportu (2-auto) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2012. gada 18. janvāra Regula (ES) Nr. 70/2012 par statistikas pārskatiem attiecībā uz autopārvadājumiem (Dokuments attiecas uz EEZ) |
| *Regularitāte* | Reizi nedēļā |
| *Rezultātu pieejamības laiks* | Provizoriskie rezultāti ir pieejami 55. dienā pēc pārskata perioda beigām. Galarezultāti – 150. dienā pēc pārskata perioda beigām |
| *CNK izmantotie galvenie mainīgie lielumi* | Informācija par preču pārvadājumiem un preču apriti ar Latvijā reģistrētiem kravas automobiļiem sadalījumā pa transporta veidiem, preču grupām un valstīm |

#### 18. avots Ostu darbība

|  |  |
| --- | --- |
| *Datu avota nosaukums* | Pārskats par ienākošajiem un izejošajiem kuģiem ostās (2-ostas), Pārskats par ostu darbību (2-ostas (īsā)) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2010. gada 24. novembra Regula (ES) Nr. 1090/2010, ar ko groza Direktīvu 2009/42/EK par statistikas pārskatiem attiecībā uz kravu un pasažieru pārvadājumiem pa jūru |
| *Regularitāte* | Reizi mēnesī |
| *Rezultātu pieejamības laiks* | Rezultāti ir pieejami 30. dienā pēc pārskata perioda beigām. |
| *CNK izmantotie galvenie mainīgie lielumi* | Informācija par pasažieru (iebraukušo un izbraukušo) un kravas (saņemtās, nosūtītās, sadalījumā pa kravu veidiem) apriti ostās |

#### 19. avots Lidostu darbība

|  |  |
| --- | --- |
| *Datu avota nosaukums* | Pārskats par gaisa kuģu kustību lidostās (2-lidostas) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2003. gada 27. februāra Regula (EK) Nr. 437/2003 par statistikas pārskatiem attiecībā uz pasažieru, kravu un pasta gaisa pārvadājumiem |
| *Regularitāte* | Reizi mēnesī |
| *Rezultātu pieejamības laiks* | Rezultāti ir pieejami 30. dienā pēc pārskata perioda beigām |
| *CNK izmantotie galvenie mainīgie lielumi* | Statistika par ielidojušajiem un izlidojušajiem pasažieriem lidostā un nosūtītajām un saņemtajām kravām, kā arī to raksturlielumi |

#### 20. avots Pasažieru pārvadājumi

|  |  |
| --- | --- |
| *Datu avota nosaukums* | Apsekojums par regulāriem komerciāliem pasažieru pārvadājumiem ar autobusiem; apsekojumu administrē SIA “Autotransporta direkcija” |
| *Regularitāte* | Reizi ceturksnī |
| *Rezultātu pieejamības laiks* | Rezultāti ir pieejami 55. dienā pēc pārskata perioda beigām |
| *CNK izmantotie galvenie mainīgie lielumi* | Dati par regulāriem pasažieru pārvadājumiem ar autobusu sadalījumā pa kalendārā gada ceturkšņiem |

#### 21. avots Elektriskais transports

|  |  |
| --- | --- |
| *Datu avota nosaukums* | Pārskats par elektriskā transporta darbu (3-elektrotransports) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2015. gada 29. aprīļa Regula (ES) 2015/759, ar ko groza Regulu (EK) Nr. 223/2009 par Eiropas statistiku (Dokuments attiecas uz EEZ un Šveici) |
| *Regularitāte* | Reizi ceturksnī |
| *Rezultātu pieejamības laiks* | Rezultāti ir pieejami 55. dienā pēc pārskata perioda beigām |
| *CNK izmantotie galvenie mainīgie lielumi* | Pilsētas elektriskajā transportā pārvadāto pasažieru skaits (kopā Latvijā, sadalījumā pa pilsētām) |

#### 22. avots Naftas un naftas produktu transportēšana

|  |  |
| --- | --- |
| *Datu avota nosaukums* | Pārskats par naftas un naftas produktu transportēšanu (2-cauruļvadu transports) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2009. gada 11. marta Regula (EK) Nr. 223/2009 par Eiropas statistiku un ar ko atceļ Eiropas Parlamenta un Padomes Regulu (EK, Euratom) Nr. 1101/2008 par tādas statistikas informācijas nosūtīšanu Eiropas Kopienu Statistikas birojam, uz kuru attiecas konfidencialitāte, Padomes Regulu (EK) Nr. 322/97 par Kopienas statistiku un Padomes Lēmumu 89/382/EEK, Euratom, ar ko nodibina Eiropas Kopienu Statistikas programmu komiteju |
| *Regularitāte* | Reizi mēnesī |
| *Rezultātu pieejamības laiks* | Provizoriskie rezultāti ir pieejami 55. dienā pēc pārskata perioda beigām |
| *CNK izmantotie galvenie mainīgie lielumi* | Informācija par to naftas produktu apjomu, kas transportēti ar cauruļvadu transportu |

#### 23. avots Viesnīcu un citu tūristu mītņu darbība

|  |  |
| --- | --- |
| *Datu avota nosaukums* | Pārskats par viesnīcu un citu tūristu mītņu darbību (1-tūristu mītnes) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2011. gada 6. jūlija Regula (ES) Nr. 692/2011 attiecībā uz Eiropas statistiku par tūrismu un ar ko atceļ Padomes Direktīvu 95/57/EK (Dokuments attiecas uz EEZ) |
| *Regularitāte* | Reizi mēnesī |
| *Rezultātu pieejamības laiks* | Rezultāti ir pieejami 45. dienā pēc pārskata perioda beigām |
| *CNK izmantotie galvenie mainīgie lielumi* | Gultasvietu noslogojums Latvijas tūristu mītnēs (sadalījumā pa kategorijām un pa reģioniem) |

#### 24. avots Līzinga sniegšana

|  |  |
| --- | --- |
| *Datu avota nosaukums* | Pārskats par līzinga sniegšanu (1-līzings) |
| *Saikne ar Eiropas līmenī veiktajiem apsekojumiem* | Apsekojums tiek veikts saskaņā ar Eiropas Parlamenta un Padomes 2013. gada 21. maija Regulu (ES) Nr. 549/2013 par Eiropas nacionālo un reģionālo kontu sistēmu Eiropas Savienībā |
| *Regularitāte* | Reizi ceturksnī |
| *Rezultātu pieejamības laiks* | Rezultāti ir pieejami 45. dienā pēc pārskata perioda beigām |
| *CNK izmantotie galvenie mainīgie lielumi* | Finanšu līzinga portfelis sadalījumā pēc līzinga ņēmēju institucionālā sektora un faktoringa portfelis, procentu ienākumi no finanšu līzinga un faktoringa darījumiem ar rezidentiem sadalījumā pēc līzinga ņēmēju institucionālā sektora |

#### 25. avots Finanšu aktīvi un saistības

Datus par finanšu aktīviem un saistībām, kas klasificēti S.125, S.126 vai S.127 apakšsektorā, vāc Latvijas Banka, veicot izlases apsekojumu.

|  |  |
| --- | --- |
| *Datu avota nosaukums* | Ceturkšņa finanšu pārskats (1-FP) |
| *Saikne ar Eiropas līmenī veiktajiem apsekojumiem* | Apsekojums tiek veikts saskaņā ar Eiropas Parlamenta un Padomes 2013. gada 21. maija Regulu (ES) Nr. 549/2013 par Eiropas nacionālo un reģionālo kontu sistēmu Eiropas Savienībā.  Apsekojumu pārvalda Latvijas Banka |
| *Regularitāte* | Reizi ceturksnī |
| *Rezultātu pieejamības laiks* | Rezultāti ir pieejami 50. dienā pēc pārskata perioda beigām |
| *CNK izmantotie galvenie mainīgie lielumi* | Dati par S.125 apakšsektora 649 grupas uzņēmumu aizdevumu un aizņēmumu darījumiem ar rezidentiem un uzkrātajiem procentiem, neto apgrozījums, komisijas naudas un citi līdzīgi ieņēmumi, administrācijas izmaksas, pārdoto preču vai sniegto pakalpojumu iegādes izmaksas, pārdošanas izmaksas |
| *Turpmāk veiktās apsekojuma datu korekcijas* | Pilns apkopojums, izmantojot katru gadu savāktos datus |

#### 26. avots Monetāro finanšu iestāžu finanšu pārskats

Latvijas Banka sniedz datus par monetārajām finanšu iestādēm. CNK aprēķinam izmanto datus par rezidentiem izsniegtajiem aizdevumiem, rezidentu noguldījumiem un uzkrātajiem procentiem, komisijas naudas un citiem līdzīgiem ienākumiem, finanšu instrumentu tirdzniecības darījumu peļņu/zaudējumiem, citiem parastajiem ienākumiem, komisijas naudas un citiem līdzīgiem izdevumiem, pārējiem administratīviem izdevumiem, citiem parastajiem izdevumiem. Dati ir pieejami 30. dienā pēc pārskata perioda beigām.

#### 27. avots Kopsavilkuma ziņojums par likvidācijas procesā esošām bankām

|  |  |
| --- | --- |
| *Datu avota nosaukums* | Likvidācijas procesā esošo banku mēneša bilances kopsavilkums |
| *Saikne ar Eiropas līmenī veiktajiem apsekojumiem* | Apsekojumu veic, pamatojoties uz valsts tiesību aktiem. Apsekojumu administrē Latvijas Banka |
| *Regularitāte* | Reizi ceturksnī |
| *Rezultātu pieejamības laiks* | Rezultāti ir pieejami 50. dienā pēc pārskata perioda beigām |
| *CNK izmantotie galvenie mainīgie lielumi* | Dati par rezidentiem izsniegtajiem aizdevumiem, rezidentu noguldījumiem, prasībām pret MFI, izņemot Latvijas Banku, saistībām pret MFI, izņemot Latvijas Banku |

#### 28. avots Latvijas Bankas finanšu rādītāji

|  |  |
| --- | --- |
| *Datu avota nosaukums* | Latvijas Bankas peļņas un zaudējumu aprēķins |
| *Saikne ar Eiropas līmenī veiktajiem apsekojumiem* | Apsekojumu veic saskaņā ar valsts tiesību aktiem |
| *Regularitāte* | Reizi ceturksnī |
| *Rezultātu pieejamības laiks* | 12. dienā pēc pārskata perioda beigām |
| *CNK izmantotie galvenie mainīgie lielumi* | Darba samaksa, sociālās apdrošināšanas izdevumi, naudas zīmju iegādes izdevumi, komisijas maksas izdevumi, pārējie bankas darbības izdevumi, komisijas maksas ienākumi, citi bankas darbības ienākumi |

#### 29. avots Maksājumu bilance

Latvijas Banka apkopo Latvijas maksājumu bilanci. Tā ir viens no galvenajiem datu avotiem IKP aprēķinam saskaņā ar visām trim pieejām. Ražošanas pieejas gadījumā izmanto datus par *FISIM* eksportu un importu, pārapdrošināšanu, izdevumu pieejas gadījumā – datus par preču un pakalpojumu importu un eksportu, bet ienākumu pieejas gadījumā – produktu subsīdiju datus.

Ir pieejami mēneša un ceturkšņa dati. Lai divus mēnešus pēc pārskata perioda apkopotu IKP, izmanto maksājumu bilances mēneša summu, un, ja nepieciešams, skaitļi tiek revidēti, kad ir pieejama ceturkšņa maksājumu bilance (65. dienā pēc pārskata perioda), un rezultātus publicē kopā ar CKS.

#### 30. avots Dzīvības un nedzīvības apdrošināšana

|  |  |
| --- | --- |
| *Datu avota nosaukums* | Dzīvības apdrošināšanas sabiedrību un nedzīvības apdrošināšanas sabiedrību peļņas vai zaudējumu aprēķins |
| *Saikne ar Eiropas līmenī veiktajiem apsekojumiem* | Apsekojumu veic saskaņā ar valsts tiesību aktiem |
| *Regularitāte* | Reizi ceturksnī |
| *Rezultātu pieejamības laiks* | 50. dienā pēc pārskata perioda beigām |
| *CNK izmantotie galvenie mainīgie lielumi* | Bruto parakstītās prēmijas, izmaiņas bruto nenopelnīto prēmiju tehniskajās rezervēs, ieguldījumu darbības ienākumi, ieguldījumu pārvaldīšanas izdevumi, atlīdzību noregulēšanas izdevumi, ieguldījumu pārvērtēšanas peļņa/zaudējumi, ieguldījumu realizācijas zaudējumi, izmaksātās apdrošināšanas atlīdzības neto, neto izmaiņas atlikto apdrošināšanas/pārapdrošināšanas atlīdzību prasību tehniskajās rezervēs, tehnisko rezervju bruto izmaiņu summa, neto izmaiņas citās tehniskajās rezervēs |
| *Turpmāk veiktās apsekojuma datu korekcijas* | Pilns apkopojums, izmantojot katru gadu savāktos datus |

#### 31. avots Pensiju plāna neto aktīvu kustība

|  |  |
| --- | --- |
| *Datu avota nosaukums* | Pensiju plāna neto aktīvu kustības pārskats |
| *Saikne ar Eiropas līmenī veiktajiem apsekojumiem* | Apsekojumu veic saskaņā ar valsts tiesību aktiem |
| *Regularitāte* | Reizi ceturksnī |
| *Rezultātu pieejamības laiks* | 50. dienā pēc pārskata perioda beigām |
| *CNK izmantotie galvenie mainīgie lielumi* | Iemaksas un izmaksas pensiju plānā, kopā ienākumi, ieguldījumu pārvaldīšanas izdevumi, realizētais ieguldījumu vērtības pieaugums (samazinājums), ārvalstu valūtu pārvērtēšanas peļņa (zaudējumi) |

#### 32. avots Privātie pensiju fondi

|  |  |
| --- | --- |
| *Datu avota nosaukums* | Privāto pensiju fondu peļņas vai zaudējumu aprēķins |
| *Saikne ar Eiropas līmenī veiktajiem apsekojumiem* | Apsekojumu veic saskaņā ar valsts tiesību aktiem |
| *Regularitāte* | Reizi ceturksnī |
| *Rezultātu pieejamības laiks* | 50. dienā pēc pārskata perioda beigām |
| *CNK izmantotie galvenie mainīgie lielumi* | Pamatdarbības ienākumi, administratīvie izdevumi, pārējie ienākumi, pārējie izdevumi |
| *Turpmāk veiktās apsekojuma datu korekcijas* | Administratīvos izdevumus koriģē, pamatojoties uz sīkāku informāciju, kas iekļauta katra uzņēmuma finanšu pārskatā |

#### 33. avots Valsts fondēto pensiju shēmu, ieguldījumu fondu, alternatīvu ieguldījumu fondu pārskati

|  |  |
| --- | --- |
| *Datu avota nosaukums* | Valsts fondēto pensiju shēmu, ieguldījumu fondu, alternatīvu ieguldījumu fondu ieņēmumu un izdevumu pārskati |
| *Saikne ar Eiropas līmenī veiktajiem apsekojumiem* | Apsekojumu veic saskaņā ar valsts tiesību aktiem |
| *Regularitāte* | Reizi ceturksnī |
| *Rezultātu pieejamības laiks* | 50. dienā pēc pārskata perioda beigām |
| *CNK izmantotie galvenie mainīgie lielumi* | Atlīdzība līdzekļu pārvaldītājam, atlīdzība turētājbankai un pārējie ieguldījumu plāna/fonda pārvaldes izdevumi. |

#### 34. avots Ieguldījumu pārvaldes sabiedrības un alternatīvo ieguldījumu fondu pārvaldītāji

|  |  |
| --- | --- |
| *Datu avota nosaukums* | Ieguldījumu pārvaldes sabiedrību un alternatīvo ieguldījumu fondu pārvaldītāju peļņas vai zaudējumu aprēķins |
| *Saikne ar Eiropas līmenī veiktajiem apsekojumiem* | Apsekojumu veic saskaņā ar valsts tiesību aktiem |
| *Regularitāte* | Reizi ceturksnī |
| *Rezultātu pieejamības laiks* | 50. dienā pēc pārskata perioda beigām |
| *CNK izmantotie galvenie mainīgie lielumi* | Komisijas naudas ienākumi, pārējie ienākumi, komisijas naudas izdevumi, pārējie izdevumi |

#### 35. avots Ieguldījumu brokeru sabiedrības

|  |  |
| --- | --- |
| *Datu avota nosaukums* | Ieguldījumu brokeru sabiedrību peļņas vai zaudējumu aprēķina kopsavilkums |
| *Saikne ar Eiropas līmenī veiktajiem apsekojumiem* | Apsekojumu veic saskaņā ar valsts tiesību aktiem |
| *Regularitāte* | Reizi ceturksnī |
| *Rezultātu pieejamības laiks* | 50. dienā pēc pārskata perioda beigām |
| *CNK izmantotie galvenie mainīgie lielumi* | Komisijas naudas un citi līdzīgi ienākumi un izdevumi, finanšu instrumentu tirdzniecības darījumu peļņa vai zaudējumi, citi parastie ienākumi un izdevumi, pārējie administratīvie izdevumi |

#### 36. avots To uzņēmumu finanšu aktīvi un saistības, kas iedalīti S.13 sektorā

|  |  |
| --- | --- |
| *Datu avota nosaukums* | Finanšu aktīvi un pasīvi (2-FAP) |
| *Saikne ar Eiropas līmenī veiktajiem apsekojumiem* | Apsekojums tiek veikts saskaņā ar Eiropas Parlamenta un Padomes 2013. gada 21. maija Regulu (ES) Nr. 549/2013 par Eiropas nacionālo un reģionālo kontu sistēmu Eiropas Savienībā (Dokuments attiecas uz EEZ). |
| *Regularitāte* | Reizi ceturksnī |
| *Rezultātu pieejamības laiks* | Dati ir pieejami 55. dienā pēc pārskata perioda beigām |
| *CNK izmantotie galvenie mainīgie lielumi* | Ražošanas izmaksas, pārdošanas izmaksas, administrācijas izmaksas, materiālu izmaksas par produktiem, ko pārdod uzņēmumi, kuri iedalīti valdības sektorā |

#### 37. avots Vispārējās valdības konsolidētā budžeta izpilde

|  |  |
| --- | --- |
| *Datu avota nosaukums* | Ziņojumi par vispārējās valdības konsolidētā budžeta izpildi; pārskats par budžeta izpildi |
| *Organizācija, kas vāc datus* | Valsts kase |
| *Regularitāte* | Reizi mēnesī |
| *Rezultātu pieejamības laiks* | Dati ir pieejami 15. dienā pēc pārskata perioda beigām, nodokļu koriģēšana no naudas plūsmas datiem uz uzkrājuma datiem – 60. dienā pēc ceturkšņa beigām |
| *CNK izmantotie galvenie mainīgie lielumi* | Vispārējās valdības izdevumi, ražošanas un importa nodokļi, produktu nodokļi, citi ražošanas nodokļi un subsīdijas |
| *Turpmāk veiktās apsekojuma datu korekcijas* | Latvijas Finanšu ministrija koriģē nodokļu ieņēmumu datus, ņemot vērā laika nobīdi |

#### 38. avots Pārskats par darbu

Reizi ceturksnī iegūst informāciju par komersantu, valsts un pašvaldību budžeta iestāžu, nodibinājumu, biedrību un fondu darbību (2-darbs, 2-darbs-pašvaldības, 2-darbs (īsā)) un administratīvajiem datiem. Individuālie komersanti, nodibinājumi, biedrības un fondi, kas nodarbina 7–49 personas, iesniedz statistikas pārskata veidlapu 2-darbs (īsā). Veidlapu 2-darbs-pašvaldības iesniedz pašvaldības un pašvaldību iestādes. Visas citas izlasē iekļautās statistikas vienības iesniedz statistikas pārskata veidlapu 2-darbs. Administratīvos datus iegūst no tiem pārskatiem par darbiniekiem, kurus darba devēji ir iesnieguši Valsts ieņēmumu dienestā, no ziņojuma par valsts sociālās apdrošināšanas obligātajām iemaksām no darbinieku ienākumiem, ienākuma nodokļa un uzņēmējdarbības riska valsts nodevas pārskata mēnesī, no algas ienākumu pārskata, sezonas laukstrādnieku ienākuma nodokļa maksātāju ienākuma nodokļa un valsts sociālās apdrošināšanas obligātajām iemaksām, kā arī mikrouzņēmumu nodokļa deklarācijas. Aptauja aptver visas pārskata gadā ekonomiski aktīvās statistikas vienības (valsts un pašvaldību budžeta iestādes, valsts un pašvaldību komersantus, privātās komercsabiedrības, individuālos komersantus, zemnieku un zvejnieku saimniecības, kas nodarbina 50 un vairāk personas, nodibinājumus, biedrības un fondus, kas nodarbina vienu un vairākas personas).

|  |  |
| --- | --- |
| *Datu avota nosaukums* | Pārskats par darbu (2-darbs, 2-darbs (īsā), 2-darbs-pašvaldības) |
| *Saikne ar Eiropas līmenī veiktajiem apsekojumiem* | Komisijas 2012. gada 31. maija Regula (ES) Nr. 461/2012, ar ko groza Padomes Regulu (EK) Nr. 1165/98 par īstermiņa statistiku un Komisijas Regulu (EK) Nr. 1503/2006, Regulu (EK) Nr. 657/2007 un Regulu (EK) Nr. 1178/2008 attiecībā uz pielāgojumiem, ko veic saistībā ar rūpniecības jauno pasūtījumu mainīgo lielumu svītrošanu (Dokuments attiecas uz EEZ) |
| *Regularitāte* | Reizi ceturksnī |
| *Rezultātu pieejamības laiks* | Dati ir pieejami 55. dienā pēc pārskata perioda beigām |
| *CNK izmantotie galvenie mainīgie lielumi* | Darba tirgus statistikas datu – aprēķinātās bruto darba algas, darbnespējas lapas A maksājumi, bruto mēneša algas un algas natūrā, darba devēju brīvprātīgās sociālās apdrošināšanas iemaksas, kas tiek maksātas par darbiniekiem, darba devēja pabalsti un kompensācijas, ko darbiniekiem maksā reizi ceturksnī, aprēķinātie bruto atlaišanas pabalsti, darba algas, darba devēja sociālās apdrošināšanas obligātās iemaksas |

#### 39. avots Darbaspēka apsekojums

Informāciju par Latvijas iedzīvotāju darba statusu (nodarbinātību un bezdarbu) iegūst no Latvijas nepārtrauktā Darbaspēka izlases veida apsekojuma. Darbaspēka apsekojuma mērķis ir iegūt informāciju par Latvijas iedzīvotāju darba statusu – raksturot darbaspēku pēc dzimuma, vecuma, izglītības līmeņa, kā arī apkopot datus par saimnieciskās darbības veidiem, profesijām pašreizējā darbavietā (nodarbinātajiem) vai pēdējā darbavietā (bezdarbniekiem) un citus rādītājus par darba tirgu.

|  |  |
| --- | --- |
| *Datu avota nosaukums* | Darbaspēka apsekojums (1-DSP) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2003. gada 25. novembra Regula (EK) Nr. 2257/2003, ar ko groza Padomes Regulu (EK) Nr. 577/98 par darbaspēka izlases veida apsekojuma organizēšanu Kopienā, lai pielāgotu apsekojuma mainīgos lielumus (Dokuments attiecas uz EEZ) |
| *Regularitāte* | Reizi nedēļā |
| *Rezultātu pieejamības laiks* | Par 1. un 4. gada ceturksni dati ir pieejami 55. dienā pēc pārskata perioda beigām, bet par 2. un 3. ceturksni – 50. dienā pēc pārskata perioda |
| *CNK izmantotie galvenie mainīgie lielumi* | Dati par darba attiecībām, nodarbinātību un nostrādātajām stundām, blakusdarbu un darba laika rezervi |

#### 40. avots Mājsaimniecību budžeta apsekojums

Datus par mājsaimniecību izdevumiem reizi ceturksnī apkopo 12 galvenajās *ECOICOP* grupās divu zīmju līmenī, bet piecu ciparu un detalizētākā līmenī – 6. mēnesī pēc kalendārā gada. Apsekojuma izlase ir veidota kā divpakāpju stratificēta izlase. Pirmajā posmā tiek izveidota stratificēta sistemātiska izlase, kur iekļaušanas varbūtība ir proporcionāla vienības lielumam, un otrajā posmā tiek veikta vienkārša izlase pēc nejaušības principa. Izlases kopa nodrošina informāciju par Latvijas Republikas pilsoņiem, kas ir likumīgi reģistrēti mājoklī, kā arī par viņu dzimumu, vecumu un tautību. Izlases kopu izstrādā reizi ceturksnī. Gada adrešu izlase tiek vienmērīgi sadalīta laikā (katrā no 52 gada nedēļām tiek apsekots vienāds adrešu skaits) un telpā. Apsekojumā netiek ietvertas kolektīvās mājsaimniecības (veco ļaužu pansionāti, bērnu invalīdu internāti, studentu kopmītnes, viesnīcas, kazarmas, slimnīcas, sanatorijas, cietumi u. tml.).

|  |  |
| --- | --- |
| *Datu avota nosaukums* | Mājsaimniecību budžeta apsekojums |
| *Saikne ar Eiropas līmenī veiktajiem apsekojumiem* | <https://ec.europa.eu/eurostat/web/household-budget-surveys> |
| *Regularitāte* | Reizi trijos gados |
| *Rezultātu pieejamības laiks* | Reizi ceturksnī apkopo datus 12 galvenajās *ECOICOP* grupās divu zīmju līmenī, un tie ir pieejami 58. dienā pēc pārskata perioda, bet piecu ciparu un detalizētākā līmenī – 6. mēnesī pēc kalendārā gada |
| *CNK izmantotie galvenie mainīgie lielumi* | Dati par mājsaimniecību izdevumiem 12 galvenajās *ECOICOP* grupās divu zīmju līmenī |
| *Turpmāk veiktās apsekojuma datu korekcijas* | Dati tiek apkopoti, veicot nerespondences korekciju, un salīdzināti ar citu būtisku statistiku (piemēram, mazumtirdzniecības ceturkšņa statistiku, darba algām) un iepriekšējām MBA laikrindām. |

#### 41. avots Bruto kapitālieguldījumi

Statistika par bruto kapitālieguldījumiem sniedz informāciju par bruto kapitālieguldījumiem materiālajos pamatlīdzekļos (zemesgabalos, esošajās ēkās un konstrukcijās, ēku būvniecībā un pārbūvē, mašīnās un iekārtās, un pārējos pamatlīdzekļos) un bruto kapitālieguldījumiem koncesijās, patentos, licencēs, preču zīmēs, programmatūras iegādē un citiem nemateriāliem ieguldījumiem.

|  |  |
| --- | --- |
| *Datu avota nosaukums* | Pārskats par ieguldījumiem (6-ieguldījumi) |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2013. gada 21. maija Regula (ES) Nr. 549/2013 par Eiropas nacionālo un reģionālo kontu sistēmu Eiropas Savienībā (Dokuments attiecas uz EEZ)  Eiropas Parlamenta un Padomes 2008. gada 11. marta Regula (EK) Nr. 295/2008 par uzņēmējdarbības strukturālo statistiku (pārstrādāta versija) (Dokuments attiecas uz EEZ) |
| *Regularitāte* | Reizi ceturksnī |
| *Rezultātu pieejamības laiks* | Dati ir pieejami 55. dienā pēc pārskata perioda |
| *CNK izmantotie galvenie mainīgie lielumi* | Dati par bruto pamatkapitāla veidošanu sadaļā AN\_F6 – pamatlīdzekļu sadalījums |
| *Turpmāk veiktās apsekojuma datu korekcijas* | Datus pielāgo saskaņā ar NK ietverto BPKV jēdzienu |

#### 42. avots Patēriņa cenu indekss

Patēriņa cenu indekss (PCI) atspoguļo patēriņa preču un pakalpojumu cenu pārmaiņas noteiktā periodā. PCI mēra vidējā cenu līmeņa izmaiņas iedzīvotāju patēriņā fiksētam nozīmīgāko preču un pakalpojumu daudzumam (patēriņa grozam). Latvijā šis indekss tiek lietots kā galvenais inflācijas rādītājs. PCI aptver visus valsts iedzīvotājus, ieskaitot personas, kas dzīvo institucionālās mājsaimniecībās (sociālās aprūpes iestādēs, bērnu namos, cietumos utt.). PCI neietver ceļotāju nerezidentu izdevumus. PCI ietver to preču un pakalpojumu cenas, par ko ir veikta samaksa naudā. PCI neietver nelikumīgas preces un pakalpojumus, dāvanas, izdevumus par īpašnieku apdzīvotu mājokli, kā arī procentus un kredīta izmaksas. 2019. gadā PCI “grozā” bija 516 preces un pakalpojumi, kuru cenas tika regulāri reģistrētas. Tika apsekoti aptuveni 25 tūkstoši dažādu tirdzniecības un pakalpojumu sniegšanas vietu. Kopumā katru mēnesi tiek novērots aptuveni 20 tūkstoši cenu.

|  |  |
| --- | --- |
| *Datu avota nosaukums* | Patēriņa cenu indeksi |
| *Saikne ar Eiropas līmenī veiktajiem apsekojumiem* | Eiropas Parlamenta un Padomes 2016. gada 11. maija Regula (ES) 2016/792 par saskaņotajiem patēriņa cenu indeksiem un mājokļu cenu indeksu un ar ko atceļ Padomes Regulu (EK) Nr. 2494/95 (Dokuments attiecas uz EEZ) |
| *Regularitāte* | Reizi mēnesī |
| *Rezultātu pieejamības laiks* | Dati ir pieejami 22. dienā pēc pārskata perioda |
| *CNK izmantotie galvenie mainīgie lielumi* | Patērētāju cenu indeksi pa 12 galvenajām *ECOICOP* grupām un *NACE* 2. red. |
| *Turpmāk veiktās apsekojuma datu korekcijas* | CNK aprēķiniem PCI tiek noteikts, veicot salīdzinājumu ar iepriekšējā gada vidējo rādītāju un katrai *NACE* 2. red. nodaļai |

#### 43. avots Būvniecības izmaksu indeksi

Būvniecības izmaksu indeksu (BII) izmanto, lai aprēķinātu nefinanšu investīcijas un būvdarbu kopējo apjomu salīdzināmās cenās. Būvniecības izmaksu indekss (BII) raksturo veikto būvdarbu izmaksu pārmaiņas pārskata periodā attiecībā pret bāzes periodu. Aprēķinot BII, tiek salīdzinātas izmantoto būvmateriālu cenas, būvniecībā nodarbināto strādnieku darba samaksa un izmaksas būvniecības mašīnu un mehānismu uzturēšanai un ekspluatācijai.

|  |  |
| --- | --- |
| *Datu avota nosaukums* | Pārskats par būvniecības resursu cenām (1-BC) |
| *Saikne ar Eiropas līmenī veiktajiem apsekojumiem* | Komisijas 2012. gada 31. maija Regula (ES) Nr. 461/2012, ar ko groza Padomes Regulu (EK) Nr. 1165/98 par īstermiņa statistiku un Komisijas Regulu (EK) Nr. 1503/2006, Regulu (EK) Nr. 657/2007 un Regulu (EK) Nr. 1178/2008 attiecībā uz pielāgojumiem, ko veic saistībā ar rūpniecības jauno pasūtījumu mainīgo lielumu svītrošanu (Dokuments attiecas uz EEZ) |
| *Regularitāte* | Reizi mēnesī |
| *Rezultātu pieejamības laiks* | Dati ir pieejami 19. darbdienā pēc pārskata perioda |
| *CNK izmantotie galvenie mainīgie lielumi* | Cenu indeksi |
| *Turpmāk veiktās apsekojuma datu korekcijas* | CNK aprēķiniem BII tiek noteikts, veicot salīdzinājumu ar iepriekšējā gada vidējo rādītāju |

#### 44. avots Biznesa pakalpojumu cenu indeksi

Biznesa pakalpojumu cenu indeksus aprēķina, izmantojot vienas stundas darbaspēka izmaksas datus.

|  |  |
| --- | --- |
| *Datu avota nosaukums* | Pārskats par biznesa pakalpojumu cenām (1-PC) |
| *Saikne ar Eiropas līmenī veiktajiem apsekojumiem* | Komisijas 2012. gada 31. maija Regula (ES) Nr. 461/2012, ar ko groza Padomes Regulu (EK) Nr. 1165/98 par īstermiņa statistiku un Komisijas Regulu (EK) Nr. 1503/2006, Regulu (EK) Nr. 657/2007 un Regulu (EK) Nr. 1178/2008 attiecībā uz pielāgojumiem, ko veic saistībā ar rūpniecības jauno pasūtījumu mainīgo lielumu svītrošanu (Dokuments attiecas uz EEZ) |
| *Regularitāte* | Reizi ceturksnī |
| *Rezultātu pieejamības laiks* | Dati ir pieejami 60. darbdienā pēc pārskata perioda |
| *CNK izmantotie galvenie mainīgie lielumi* | Biznesa pakalpojumu cenu indeksi sadalījumā pa *NACE* 2. red. nodaļām, sadaļām un klasēm |
| *Turpmāk veiktās apsekojuma datu korekcijas* | CNK aprēķiniem BPCI tiek noteikts, veicot salīdzinājumu ar iepriekšējā gada vidējo rādītāju |

#### 45. avots Importa cenu indeksi

|  |  |
| --- | --- |
| *Datu avota nosaukums* | Pārskats par importa cenām (1-IC) |
| *Saikne ar Eiropas līmenī veiktajiem apsekojumiem* | Komisijas 2012. gada 31. maija Regula (ES) Nr. 461/2012, ar ko groza Padomes Regulu (EK) Nr. 1165/98 par īstermiņa statistiku un Komisijas Regulu (EK) Nr. 1503/2006, Regulu (EK) Nr. 657/2007 un Regulu (EK) Nr. 1178/2008 attiecībā uz pielāgojumiem, ko veic saistībā ar rūpniecības jauno pasūtījumu mainīgo lielumu svītrošanu (Dokuments attiecas uz EEZ) |
| *Regularitāte* | Reizi mēnesī |
| *Rezultātu pieejamības laiks* | Dati ir pieejami 45. dienā pēc pārskata perioda |
| *CNK izmantotie galvenie mainīgie lielumi* | Importa cenu indekss (kopējais rādītājs, sadalījumā pa *CPA* nodaļām un sadaļām) |
| *Turpmāk veiktās apsekojuma datu korekcijas* | CNK aprēķiniem ICI tiek noteikts, veicot salīdzinājumu ar iepriekšējā gada vidējo rādītāju |

#### 46. avots Eksporta vienības vērtības indekss

|  |  |
| --- | --- |
| *Datu avota nosaukums* | Eksporta vienības vērtības indekss |
| *Saikne ar Eiropas līmenī veiktajiem apsekojumiem* | Komisijas 2012. gada 31. maija Regula (ES) Nr. 461/2012, ar ko groza Padomes Regulu (EK) Nr. 1165/98 par īstermiņa statistiku un Komisijas Regulu (EK) Nr. 1503/2006, Regulu (EK) Nr. 657/2007 un Regulu (EK) Nr. 1178/2008 attiecībā uz pielāgojumiem, ko veic saistībā ar rūpniecības jauno pasūtījumu mainīgo lielumu svītrošanu (Dokuments attiecas uz EEZ) |
| *Regularitāte* | Reizi mēnesī |
| *Rezultātu pieejamības laiks* | Dati ir pieejami 45. dienā pēc pārskata perioda |
| *CNK izmantotie galvenie mainīgie lielumi* | Eksporta vienības vērtības indekss (kopējais rādītājs, sadalījumā pa CPA nodaļām un sadaļām) |
| *Turpmāk veiktās apsekojuma datu korekcijas* | CNK aprēķiniem EVVI tiek noteikts, veicot salīdzinājumu ar iepriekšējā gada vidējo rādītāju |

#### 47. avots Agroresursu un ekonomikas institūts

|  |  |
| --- | --- |
| *Datu avota nosaukums* | Agroresursu un ekonomikas institūts |
| *Regularitāte* | Reizi ceturksnī |
| *Rezultātu pieejamības laiks* | Dati ir pieejami 53. dienā pēc pārskata perioda |
| *CNK izmantotie galvenie mainīgie lielumi* | Lauksaimniecības izlaides un produktu subsīdiju novērtējumi |

1. *NACE* 2. red. A\*15, ko publicē CSP datubāzē, veido šādi *NACE* apvienojumi: A, BDE, C, F, G, H, I, J, K, L, MNS, O, P, Q, R. [↑](#footnote-ref-1)